Kaozeal:Trenkenn dezoksiribonukleek - Wikipedia\nGalleg treuzwisket eo *sitozin ; gwelloc'h eo kitozin, diwar gr:kutos, "kellig".\nKemmet em eus er pennad-mañ, met ret e vije adenvel ar pennad sitozin ivez. T42N24T (kaozeal) 6 Her 2012 da 19:38 (UTC)\nMa teu eus ar ger gregach kutos eo kutozin an anv deveret e brezhoneg. Ha ma teu eus ar ger gallek cytosine eo sitozin ar ger brezhonek.\nN'eo ket ar pennad sitozin hepken e vije da gemmañ met ivez : geriaoueg ar skiantoù hag an teknikoù gant Kreizenn Ar Geriaouiñ, an dornlevrioù implijet er skolioù brezhonek, hag ar gerioù bet desket gant ar c'hantadoù a vrezhonegerien a zo bet e lise Diwan. Prest out da gregiñ e-barzh ? --Ben Herzog 7 Her 2012 da 07:15 (UTC)\n> κυτοσίνη eo ar ger, evel a ouzez hep mar > br:kutosin ez-reizh. Troet eo κ da s diwar levezon distagadur ar c gallek dirak ur vogalenn, ar pezh a zo direizh e brezhoneg. Ken direizh all eo s troet da z diwar levezon an distagadur gallek. Ne'm eus reizhet nemet k, hogen gwir eo e rankjec'h reizhañ pep tra — krogomp da skrivañ likez e-lec'h *lise, ha piv a reizho *santimetr (sm) e-lec'h kantimetr (cm) e dornlevrioù Diwan, evel ma 'z eo dleet pa zoujer da reolennoù ar brezhoneg ha da reizhiad etrebroadel an unanennoù fizikel ?\nUn holloueziadur etrebroadel eo Wikipedia, un astenn eus Diwan n'eo ket, zoken pa 'z eo ar reizhiad Diwan unan vat. — T42N24T (kaozeal) 7 Her 2012 da 09:04 (UTC)\nWikipedia n'eo ket ur benveg geriaduriñ pe geriadurouriezh. Ha mar seller ouzh ar yezhoù all a ra gant al lizherenneg latin n'eus hini ebet a ra gant "k" (en o zouez an alamaneg hag an euskarek), nag ar re girillek kennebeud-all a ra gant "Ц = ts" (evel talvoudegezh "c" alies): [[ca:Citosina]], [[cs:Cytosin]] [[da:Cytosin]] [[de:Cytosin]] [[en:Cytosine]] [[eo:Citozino]] [[es:Citosina]] [[eu:Zitosina]] [[fi:Sytosiini]] [[fr:Cytosine]] [[gl:Citosina]] [[hr:Citozin]] [[hu:Citozin]] [[id:Sitosina]] [[it:Citosina]] [[jv:Sitosin]] [[lt:Citozinas]] [[nl:Cytosine]] [[no:Cytosin]] [[oc:Citosina]] [[pl:Cytozyna]] [[pt:Citosina]] [[sh:Citozin]] [[sk:Cytozín]] [[sl:Citozin]] [[sv:Cytosin]] [[tr:Sitozin]] [[ur:Cytosine]] [[vi:Cytosine]] [[zh-min-nan:Cytosin]].--Trec'hlid mitonet (kaozeal) 7 Her 2012 da 09:21 (UTC)\n«ha piv a reizho *santimetr (sm) e-lec'h kantimetr (cm) e dornlevrioù Diwan, evel ma 'z eo dleet pa zoujer da reolennoù ar brezhoneg ha da reizhiad etrebroadel an unanennoù fizikel ?» Skrivadur ar ger hag ar berradur n'o deus netra da welet: e kembraeg e skriver cilometr hag ar berradur a zo km (ha neket "cm", ar pezh a vefe diskiantel-rik!).--Trec'hlid mitonet (kaozeal) 7 Her 2012 da 09:26 (UTC)\nYa, κυτοσίνη eo ar ger e gresianeg (ne ouien ket) met n'eo alese e teu ar gerioù er yezhoù all, brezhoneg hag all. Ar ger alamanek Cytosin a oa bet savet da gentañ, diwar cyto (gregach ha n'eo ket gresianeg), -ose hag -ine. Dont a ra -ose eus glucose ha klotañ a ra gant al lostger -oz e brezhoneg ("glukoz" e geriadur Roparz Hemon ; "aldoz", "alloz", "pentoz" hag all e lec'hienn Ofis Publik ar Brezhoneg, memes tra gant Kreizenn ar Geriaouiñ). Marteze e fello dit "reizhañ" ar geriadurioù-se ivez. --Ben Herzog (kaozeal) 8 Her 2012 da 15:23 (UTC)\nAdtapet diwar « https://br.wikipedia.org/w/index.php?title=Kaozeal:Trenkenn_dezoksiribonukleek&oldid=1337534 »\nKemmoù diwezhañ degaset d'ar bajenn-mañ d'an 8 Her 2012, da 15:23.


Pajenn:Le Crom - Buhé er Sænt, 1839.djvu/81 - Wikimammenn\nPajenn:Le Crom - Buhé er Sænt, 1839.djvu/81\n, er pli-* geaJurien ïiaff en inom ïeu n*en dint qnet capabte. d*hur ranlein eurus, ha mar dé hou calon guel-haif hui e gùiita Doué : hui e hum chervige ag é zonïezonneu eit cn offancein. Me zelie enta cârein er péh e clle me honduie dfem fin dehtiéhan. Miret gourhéménen Doué ha pratiquem er verluyeu , chetu moyandeu sùr eïtarrihue énou. Erpéhèdhag er fal implé ag en treu crouéet e ra dVign divarchein a henl nie salvedïgueali. N’en dé quet necessér enta ma vetn pinhuicq, pé eurus ér bed-men, meit ma hotmiein en nean. Goti-Jennamb Ités guet-n-emb hun lmnan, èl giiéharal sant Bernard : Perac é-on mé deit ér bed-men ?\n444444444444 444W44444444 4444444444444444 44444444444444\nKlt EIIIVÈD ftA\t-I4ÉGCÈWIÏ\nmm *n -M «t n n SANT FBANg.ES A SALF, ESCOB. Er Sant-men, sauet ng ur famille inottrahle a Savoi, en doé receuet guet Dotté ur galon escellant, tinér, truhéus, nr sperèd aboeissant hag ur vodesti drès-ordinér. Pe oé é hohér é studi é 1’aris, er vulié saniel e gonduié e oé ur sciiir a zevotion aveit en dutl youancq aral : ne oé gùé-letjamaes nameit én ilts pé ér hollège. Hum laquat e rns ér gongréga-tion, ha communïein e ré peb eih dé : opèn quement-cé, aveit hum gon-sacrein de Zoué, ean e ras rô a burtaet é ilis Sant-Stevan , de bchanï è hé I iés de bedein, ha queniér e ras é spécial er Ilùcrhiés avcit c avocadés dirac Doué. Er goal-sperèd, laen a ivi é Ititèlel è innogance liag è verln, en lotir-mantas pêl amzèr dré un tantation cruel a zezespoer, èn tir rein dehôu de gredein é oé collet lta ne oé quet a varaouis eit-ou. Qnement-cè en taulas én nr velconi hag én ur sconte bras: treineine e ré en dèieu liag en nozieu é ouilein bag é hirvoudein : nVHé quct mui nn daihrein , nag ivet, nncousquet. Ma^sun dé, én urdttrelé zetilegadar ümage en Intron-Varia, Francaes e santas ur gonfiance hag ur hourage nehtié, hag ean e laras guet hilleih a zareu : < Mar don mallieunis assès eit bout casseii » guet inen Douè arlerh me marhtte nbad en éternité, Iiui, mam me j Salvér, obtenet d’eign nhoèl , mc hou pède , er graece d'er hârein a * greis me halon durand mem buhé. » Ur beden quer berhuidant n’ellé quet manquein a vout cheleuet guet Doué. Haval-oè guet-ou è oé Ininet ur bouis ponnér a-ziar é galon, ha goudévéh er Sanl e jocissas ag ur pealt bras, En dud youanc.q e oé è studial guet-ou, nveit aprocin ha ean en doè quemenl a vertu èl nVen doé erbrud, er Itassas guet-hai un dè de dy ur f;tl verh, hemb ne liouié er Sañl-men, Iiag el lausquas e hunan gtiet-hi. F.r verh mnleurus-cè er solilas de gommêtlein er péhèd, ltag e itn-pléas hé ol ardeu aveit er gounie. IVan^aes, eit hum zihuennc , e scopas ècreis hé face hag e danlas urscod-tan dohiiè fèn ; ha <|uenlèh èl macavas er moyand d'achape, é sortias èr mmz. Er victoèr-men er ranlus goudé-zé aviselloh, hu renoncie e râ.sa nezé de gompagneoneah en dud yonancq. Ean e gresqttas cpiement é vortelicalioneu , ma couéhas èn ur lilinhuèd dangenis, hag ahandonnet e oé guet er vedecinerion abilun. Er Sant hemb-quin ne oè quet affliget ag é stad : côutant-bras e oé dc gùittat er Gi\tBUIlÉ\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/81&oldid=106867 »\nKemmoù diwezhañ degaset d'ar bajenn-mañ d'an 9 Gwe 2017, da 12:50.


Pajenn:Perrot - Bue ar Zent.djvu/929 - Wikimammenn\nPajenn:Perrot - Bue ar Zent.djvu/929\nSouezus eo na pegen birvidik e oa an devosion-ze.\nC’hoaz e rêr kont, en Bulat, eus an daou vasoner-ze, daou vreur, a c’houlennas chom da vevan en kichen an Itron-Varia-Vulat, goude bezan labouret eviti ; ar gambr ma oant o chom enni, stag ouz ar chapel, a zo hanvet c’hoaz « kambr an ermited ». Sonj zo ive eus ar bec’herez vras, Mari Briand, ginidik eus Penvenan, deut er bla 1731, da glask he fardon digant an Itron-Varia.\nGwechall, ne oa nep poan ha ne gave louzou en harz treid ar Vamm-ze. Enni vije sonjet dal ma c’hoarveze droug ebet, en eun tiegez ; raktal e vije kaset prof ha laket eur c’holaouen diraki. Ar parouziou a-bez a direde da c’houlen he skoazel : parouz Boulvriak a deuas, er bla 1694, d’he fedi da zevel diwarni eur c’hlenved hag a rê gwall-reuz e-touez an dud.\nAr pez a oa penn-kôz da gemend-all a fizians eo ar burzudou c’hoarvezet el lec’h santel, hag o devoa kaset ken pell brud ar pelerinaj ma oe eun eskob eus Kemper hag a lakas war hano an Itron-Varia-Vulat unan eus ôteriou e iliz-veur.\nPardon Bulat a deuas eta da gât, adalek ar XVIIet kantved, lufr ha pinvidigez ar pelerinajou bras : eur prosesion kaer, eur werc’hez arc’hant, bet binniget gant kalz a lid, eur foar vras, kleier ha n’o devoa ket o far nemet ha re Gwengamp a vije ; feunteuniou kempennet gant men-menerez, hini ar Werc’hez hanvet feunteun al lêz, feunteun ar c’hog, feunteuniou ar Seiz Sant, ha war hed tôl, tro-dro d’ar bourk, ar pemp « kroaz ar zalud », ’lec’h ma stoue ar belerined da zaludi o Mamm, pa welent beg tour he iliz o steredenni er wabren.\nKaeran oa, koulskoude, endro d’ar pelerinaj, a oa skoliou savet da rei deskamant d’ar vugale ; dalc’het a oant gant ar beleg a oa en karg eus an iliz.\nAn Dispac’h, ar walen euzus-ze kaset gant an ifern, a reas dismantr bras e-touez kement a vadou. Kleier, dilhad-oferen, tôlennou, listri sakr, kement mad a oa en iliz a oe laeret, nemet ar werc’hez arc’hant, a oe gallet he c’huzan en eun toull en douar. Dizrei a reas d’he iliz, pa deuas ive war e giz ar beleg kalonek an evoa he c’hlenket, an ôtrou Touboulik, kure Pestien. Ar 15 a viz eost 1801, e oa kaer bezan en oferen-bred en iliz Bulat, ar beleg-man, kovezour e fe, oc’h oferennan, dirak skeuden vurzudus an Itron-Varia dizro gantan d’ar gêr, goude bezan bet dek vla dianket.\nPardon an Itron-Varia-Vulat a ve d’an eil sul a viz gwengolo. An noz arôk e ve prosesion ; goude, ar belerined a chom hed an noz en iliz da govesât, ha da ganan kantikou, ken an oferen gentan.\nEur wech grêt o fardon gante, herve giz ar gristenien, e tizroont d’ar gêr, ar c’himiad-man war o muzellou :\nGwerc’hez Bulat, Itron-Vari,\nHarzet pep droug d’hon glac’hari,\nReit d’imp bennoz, reit d’imp souten,\nMiret ’n hon zouez ar fe gristen.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/929&oldid=141250 »


Kensonenn etredent - Wikipedia\nEr yezhoniezh e vez implijet an termen kensonenn etredent (saoz.: interdental consonant) war dachenn ar fonetik hag ar fonologiezh evit komz eus ur gensonenn ganti an teod hag an dent da lec'h distagañ pennañ, da lâret e vez silet lavnenn an teod etre an dent ha stekiñ a ra ouzh an dent.\nDiforc'het e vez ar c'hensonneoù etre dent diouzh ar c'hensonennoù dent dre ma vez distaget ar c'hensonennoù etredent dre silañ an teod etre an dent, kit ha ma stok an teod ouzh kein an dent uhelañ pa vez distaget ur gensonenn dent.\nHervez reolennoù treuzskrivañ al lizherenneg fonetik etrbroadel e c'heller implijout ur sin diakritek ispisial evit diskwel emañ distaget etre an dent ur gensonenn bennak, da skouer [n̪͆], daoust ha ma vez implijet aliesoc'h ar sin a dalvez da verkañ kensonennoù kevig dirak, da skouer [n̟].\nDaoust ha ma vez deskrivet ar sonennoù [ð, θ] kavet er c'hembraeg (skrivet <th> ha <dd>) hag ar saozneg (skrivet <th> o-div) da skouer, evel kensonennoù dre daravat etredent, da lâret eo /ð̟, θ̟/, e gwirionez e vezont distaget peurliesañ evel kensonennoù dent.\nRal a wezh e vez implijet kensonennoù etredent rik gant yezhoù ar bed evel fonemennoù ha mar bez anezhe ne vezont ket enebiet ouzh ar kensonennoù dent war ar live fonemek.\nKavet e vez un [l̟] etredent e rannyezhoù italianek 'zo hag e darn vrasañ yezhoù Aostralia e kaver kensonenoù etredent rik distaget gant lavnenn an teod skrivet th, nh hag ivez a-wezhoù lh.\nAdtapet diwar « https://br.wikipedia.org/w/index.php?title=Kensonenn_etredent&oldid=1896949 »\nDernière modification le 4 Meu 2021, à 23:39\nKemmoù diwezhañ degaset d'ar bajenn-mañ d'an 4 Meu 2021, da 23:39.


Ya-ouank | Kenavo « Madiba »\nLec'hienn GANT hag EVIT ar re yaouank ! - site participatif en breton - Maison d'édition Keit Vimp Bev\nKenavo « Madiba »\n26/03/2014 /Keleier /\nSed’amañ ul livadur war ur voger e Soweto hag a daolenn meur a vare e-kerzh e vuhez. CC\nMarvet eo Nelson Mandela d’ar 5 a viz Kerzu 2013, d’an oad a 95 vloaz. Fromet eo an dud er bed a-bezh rak un den a zo bet o stourm kreñv a-enep d’ar\nouennelouriezh a-hed e vuhez eo bet. Lesanvet e oa Madiba, abalamour eo anv e veuriad hag hervez an hengoun vez anvet e-mod-se en dud « a-enor ».\nEn e vro, Afrika ar Su, e oa bet lakaet e plas un Apartheid gant an dud wenn, renet ar galloud ganto : da lâret eo n’o doa ket an dud du kement a wirioù hag an dud wenn, ha difennet e oa dezho en em veskañ. Da skouer e veze rediet an dud du da vevañ er-maez eus ar c’herioù bras, da vevañ e kêriadennoù gouestlet dezho. Bodet e vezent en un doare ma vez graet « ghetto » anezhañ bremañ.\nDeuet eo Nelson da vezañ alvokad ha stourmet en deus en ur strollad politikel hag a veze berzet gant ar gouarnamant. E 1941, gant tud all eus e strollad e tibabjont distruj un nebeud staliadennoù foran pe reoù all, stag ouzh an arme. Hepdale e voe Mandela harzhet ha kondaonet d’ober labourioù betek fin e vuhez. Tremen a ra 27 bloavezh eus e vuhez en toull-bac’h ! Dont a ra da vezañ un den brudet-kenañ er bed a-bezh abalamour d’e youl da stourm evit an ingalded etre an dud du hag ar re wenn. Dieubet eo bet e 1991, a-benn-ar-fin. Resevet en deus priz Nobel ar peoc’h e 1993.\nE 1994 eo bet dilennet da brezidant Afrika ar Su. Ar prezidant du kentañ e Afrika ar Su e oa. Staliañ a reas an demoktratelezh ha derc’hel a reas da stourm a-enep d’an ingalded, d’ar SIDA hag evit gwirioù mab-Den. N’eo ket alies e vez gwelet tud pouezus bezañ anavezet er bed a-bezh abalamour da vezañ graet ar vad.\nRann gant tud all !\nRann war Facebook\nRann war Twitter\nRann war Google +\nRann war Pinterest\nRann war Tumblr\nKas dre postel\n0 Ro da sonj\nHa te, petra 'soñjez ?\nHa te, ur video ‘tefe da ginnig ?\nDa anv :*\nDa bostel :*\nLiamm da video :*\nDiwar-benn petra eo da video ?\nDindan 8 vloaz\nEtre 8 ha 12\nEtre 12 ha 15\nEtre 15 ha 18\nMuoic'h eget 18\nPlijet out gant ya-ouank.com ?\nya, plijet on !\nn'eo ket fall...\nne gavan ket plijus.\nPetra a blijfe dit kavout war ya-ouank.com ?\nHor mignoned :\nTitouroù Lezennel - Mentions légales - Deus e darempred ganeomp\n© Copyright - Wave.bzh - Lokorn & Ya-ouank - Keit Vimp Bev\nBreizh kiss war da skramm ! Get lucky e brezhoneg


426 ann. (2019)\nErwan Vallerie ː Alverniacum, 1135\nvernos = gwern\n"en gul e gebrenn en erminoù" (diwar ardamezioù familh la Rivière de la Pilousière ha de la Provosté)\nKrouet e voe kumun Arwerneg-Vihan e 1793 diwar ul lodenn eus tiriad kumun Arwerneg. Lakaet e voe Arwerneg-Vihan e Kanton Sant-Juluan-Gouwent hag e Bann Kastell-Briant. E 1800 e voe lakaet en Arondisamant Kastell-Briant.\n30 gwaz ag ar gumun a gollas o buhez abalamour d'ar brezel, d.l.e. 3,44 % eus he foblañs e 1911.\nLakaet e voe ar gumun e Kanton Kastell-Briant pa voe diskaret Kanton Sant-Juluan-Gouwent e 2014.\nAotrounez la Salmonaye\nEn glazur hadet gant kanochennoù en argant, e sourin en erminoù\nAdtapet diwar « https://br.wikipedia.org/w/index.php?title=Arwerneg-Vihan&oldid=1987867 »


Journal de Renaud Camus, mercredi 22 janvier 1986\ncréée le jeudi 2 octobre 2014, 16 h 18\nmodifiée le samedi 1er août 2015, 23 h 38Mercredi 22 janvier 1986, onze heures et demie du soir. Voilà une journée bien remplie. Nous sommes retournés ce matin au musée du Vatican. Mais j’ai ~~~~~~~~~ ~~~~~~~ ~~~~ ~~~~~~~ ~~~ ~~~~ ~~~~~~, ~~~~~~ ~~~~~-~~~, ~~ ~~~ ~~~~~~ ~~~~~~~~~~~~~. ~~~~~~~ ne suis-je arrivé ~~~~~ ~~~ ~~~~~~~~~ ~~~~~~ ~~~’~~~ ~~~~~~~ ~~~ ~~~ ~~~~~~~~~~. ~~’~~~~~~ ~~~ ~~~~~ ~~~~~, ~~~~~~~~~~, ~~~ ~~~~ ~~’~~~~~~~~~~ ~~~ ~~~~~ ~~~~ ~~~~~~-~~~, ~~~ ~~~~~~ où Le ~~~~~~~~~ ~~~ ~~~~~~ Érasme, de Poussin, ~~~~~ ~~~~~ à La ~~~~~ ~~~ tombeau du ~~~~~~~~~. ~~’~~~ ~~~~ Guerchin, La Madeleine, ~~~ ~~~ ~~~~~~ Valentin, Le ~~~~~~~~ ~~~~ ~~~~~~~ ~~~~~~~ ~~~ Martinien, ~~~ ~~~~~~~~~~~ ~~~~ ~~~~~ ~~~~ ~~~~~~~~ contexte. Le Valentin, ~~~~~ ~~~~~~~, ~~~~~ ~~~ ~~~~~~~~~~ ~~~~~~~~~~ ~~~~~ ~~~ ~~~~~~~~ ~~~~ ~~~~~~~, ~~~~ ~~~~ ~~ ~~~ ~~~~~ ~~~~~~~~~ ~~~ ~~~~~, ~~~ ~~~ ~~~~~~ ~~~~ possible. Le Supplice m’inspire ~~~~~~~~~, ~~~ premier coup d’œil, ~~~~ ~~~~~~~~~~~~~~~ ~~~~~~~~~~, ~~~~~~ ~~~ ~~~~ ~~~~~~~~~~~~~~ ~~~ ~~~~~~~~~~ ~~~~~ ~~~~~ ~~~’~~~ ~~’~~~~ ~~~ ~~~~~~~~. ~~~~~-~~~~~ ~~~~~~~-~~-~~~ ~~~ ~~~~ ~~’~~~~~~. ~~~~~ ~~~ ~~~~~~~~~~~~ ~~~~ ~~~~~~~~~~ ~~~ ~~~~~~ et d’intensité dramatique. ~~~ ~~~~~~~~~ ~~~ ~~~~~~, ~~~~ ~~~~~~~~~~ ~~~~~~~~~, ~~’~~ ~~~~~~ ~~~~~~~~~~~, ~~~ ~~~~~~~~~ ~~~~~ ~~’~~ ~~~~ ~~~~ ~~~~~ ~~~~~~-~~~~~~. ~~’~~~~ ~~~ ~~~~~~~~ ~~~~ ~~~~~~~ ~~~ ~~~~ ~~~~~~~~ ~~~~ donne ce pouvoir ~~~ ~~~~~~ ~~’~~~~~~~~~~, ~~~ ~~~~~~~ ~~~ ~~~ ~~~~~~ ~~~~~~~~ ~~~~~ ~~~~~~~~~~~~~ ~~~~~ ~~’~~~~~~~~~~~ ~~~~~~~ ~~~~ ~~~~~~~ ~~~ ~~~~ ~~~~~~~~~. ~~~~~ ~~ ~~~~~~~~ ~~~ ~~~~~~~~~~~, ~~~ cheval.\nJe ~~’~~~~~~ beaucoup attardé, cette ~~~~~, ~~~~~ ~~~~ ~~~~~~~ ~~~ XIIIe ~~~ ~~~ XIVe ~~~~~~~~ ~~~~~~~~, ~~~ ~~~~~~~~ devant Le ~~~~~~ ~~~ ~~~~~~ Lucien, ~~~ ~~~ ~~~~~~ ~~~~~~~~~~ ~~~~ ~~~~~~~ ~~~~~~~~ ~~~ ~~~~~~~ par Bernardo Daddi, ~~~~~ ~~~~ ~~~~~~ ~~~~~~~~~~~~ ~~~~ ~~~~~~~~~~~~ ~~~ ~~~~~~~~, ~~~ ~~~~ ~~~~ ~~’~~~ ~~~~~~ ~~~~~~~~~ ; devant La ~~~~~~~ ~~~ ~~~~~~ Thomas de ~~~~~~~~~, ~~~ ~~~~ ~~~~~~ ~~~~~~~~ ~~~ ~~~~~ ~~~ Pietro, pour leurs ~~~~~~~~~~ ~~~~~~~~~~~~~~ ~~~ ~~~~~~~~~~~~~ ; ~~~~~~~ ~~~~ ~~~~~ ~~~~~~~~~~ ~~~ ~~~ ~~~~~~~~~ ~~~ ~~~~~~ ~~~~~~~~, ~~~ ~~’~~~~~~~~~ ; ~~~ ~~~~~~~~ ~~~ ~~~~~ ~~’~~~~ ~~~~~~ ~~~~~~~~~, ~~~~~~~~~~~~~ ~~~~~~-~~~, ~~~ ~~’~~~~ découvre sans cesse ~~~~~~~~ ~~~~~~ ~~~ ~~~~~~~~ ~~~~~~ les Miracles ~~~ ~~~~~~ ~~~~~~~~ Ferrier, ~~’~~~~~~~ ~~~ Roberti.\nNous ~~~~~~~~~ ~~~~~~ ~~~~ ~~’~~~~~~~~. ~~~~~ ~~~ ~~~~~~ ~~~~~~ ~~~~~~~~, ~~~ ~~~~~ ~~~~~~~ ~~~~~ ~~~~~~~~, ou plutôt sans ~~~~~~~~, ~~ ~~~~~~ ~~’~~~~ ~~~~~~ ~~~~ ~~~~~~~~~~. ~~~~~ ~~~~~ ~~~~~~~ ~~~~~~~~~ ~~~~ ~~’~~~~~~~~~. ~~~ ~~~~~~ ~~~~~ ~~ ~~~~~~~~ ~~~~~~~ Saint-Joachim in Selci, ~~~ ~~~~~ ~~~~~ ~~~~~~~ ~~~~~~~~~ ~~~~~~ nous allons au ~~~~~~~. ~~~ ~~~~~~ ~~~~~~~~~ ~~~~~~~~ ~~~ ~~~ ~~ ~~~~~~-~~~~~~~-~~~~-~~~~~~. Du Moïse de ~~~~~~~-~~~~~ ~~~ ~~~~~~~ ~~~~~~ ~~~~~~~~ ~~~ ~~~~~~~, ~~~~~ ~~~ ~~~~~~~~~~~~~~ ~~~ ~~~ ~~~~~, ~~~~ ~~’~~~~~~ ~~~~~ ~~~ l’Innocent X de ~~~~~~~~~~ ~~ ~~~ ~~~~~~~~ ~~~~~~ : ~~~ ~~~~~~~~~~~~ ~~~ ~~~~~~~ ~~~~~~~ ~~~~ ~~~~~~~~, ~~~ ~~~~~~ ~~’~~~~~~~~~~ ~~~~ ~~~ ~~~~~~~~~~~~. ~~~~~~ ~~~~~~~~~ ~~~~~ ~~~ ~~~~ du Saint Sébastien barbu ~~~ VIIe siècle, mosaïque byzantine, ~~~~~ ~~~ ~~~~~ ~~~~~~~, ~~~~~ ~~~ ~~~~~~~~ ~~~ ~~~~~~~~ ~~~ ~~~~~. ~~~~~ ~~~~~ ~~~~~~~ ~~~~~ ~~~~~ ~~~ ~~~~~~~~ ~~~~~~~ ~~~ ~~~ ~~~~~~~~ ~~~~ ~~~~~~~~~~~ : ~~~ ~~’~~ ~~’~~~~~~ mérite que d’être ~~~~~-~~~~~ ~~’~~~ ~~~~~~~~~, ~~~ ~~~ ~~~~~~~~~~ ~~~ ~~~~ ~~~~~~~ ~~~ ~~~~~~ ~~~~~ ~~~~~~, ~~~~ ~~~~~~~~~ ~~~~~ ~~’~~~ autre.\nJ’accélère, ~~~ ~~~~~~. ~~~~ ~~~~~~~ ~~~ ~~’~~~~~~~~~ ~~~~~ ~~~~~~~~ ~~~~~ les abords de la Domus Aurea, ~~~ ~~~~~ ~~~~~~~~~~ ~~~ ~~~~~ ~~~~~ ~~~~ ~~~~~~~~ ~~~ ~~~~~~~~. ~~~~ ~~’~~~~~~~~~~, ~~~~~ ~~~~~~~~~~~ ~~~~ ~~~~~~~ ~~~ ~~~~~~~~, ~~~-~~~~~ ~~~ ~~’~~~~ ~~~ ~~~~~~, ~~~~ ~~~~~~~~ de la Vigne ~~~~~~~~~~ : ~~~~~~-~~~~~~~~~~-~~~-~~~-~~~~~~~~~~, ~~~~~~~~~ ~~~~~~-~~~~~~~~~~~~. ~~’~~~~ ~~~~~~ ~~~~ ~~~~~ ~~~~~~~~~ ~~~ ~~~~~-~~~~~ ~~~ ~~~~~~~~~~ ~~~~ ~~’~~~~~~ ~~~. ~~~ ~~’~~~ ~~~~~ ~~~~~~~~~ ~~~~~~~ ~~~~~~ ~~~~~, ~~~~~~ ~~~ ~~~~~~. ~~~~ de “ville”, en ~~~~ ~~~~~~~~ ; ~~~~~ ~~~~ ~~~~~~~~ ~~~~ ~~~~ ~~~~~~~~, ~~~~~, ~~~~~~~~~, ~~~~~~~ ~~~ ~~~~~~~~, ~~~~~~~~ ~~~~~~~~~, ~~~~~~~~~, ~~~~~~~~~~ ~~~~~~~~~, ~~~~~~~~~, ~~~~~~ ~~~ ~~~~~~~~ ~~~~~~~~~~, ~~~ ~~~~~ ~~~~~-~~~~~ ~~~~~ les pins parasols. ~~~ ~~~~~ ~~~~~~~~ ~~~~~, ~~~ ~~~~~~~~~ : ~~~~ ~~~~ ~~~~~. ~~~~~~~~~~-~~~, ~~~~~~~~~ ~~~~~~~ : ~~~~~~-~~~~~~~~~-~~~-~~~~~~, le circo Massimo plein ~~~ ~~~~~~~~ ~~~~~~~~~~, ~~~~~~~-~~~~~~~~~~, Sainte-Marie in Cosmedin et la Bocca ~~~~~~ Verità, ~~~ ~~~~~~~~~ ~~~ Bizzaccheri, le temple ~~~ ~~~~~~, ~~~~~~ ~~~ ~~~~~~~~~, ~~~ ~~~~~~~ ~~~~ ~~~~~~~~~~. ~~~~~~~~~ ~~’~~~~~~~~~~ ~~~~~~~ ~~~~~. ~~~ ~~~~~~~~~ ~~’~~~~~~~~~ ~~~~~~~ ~~~~~~~~~~. Du ponte Rotto je ~~~~~~~~ ~~’~~~~ ~~~ ~~~~~~, Saint-Georges in Velabro, ~~’~~~~ des Argentiens, Saint-Jean-le-Décollé ~~~ ~~~ ~~~, ~~~~~ ~~~~, ~~~ familière Consolazione. ~~~ ~~’~~~~ ~~~~~~~~~~~~ ~~~~~~ ~~~~~~ ~~~~~~~ ~~~~ ~~’~~~~~~~~~~~ ~~~~~~~~~~ ~~~~~~~ ~~~~, ~~~~~ ~~~~ ~~~~~~~~~ ~~~ ~~~~~ ~~~~~~~, ~~~ ~~~~~ ~~~~~~~~~~ inconnu, dépêché par ~~~ ~~~~~~~ ~~~~~, ~~~~~ ~~~~~~, ~~~~ ~~~~~~~~~~ ~~~ ~~~~ ~~~~~~~~~~~. ~~~~~~~ ~~~~~ ~~~~, ~~~~~~~~~ ~~ ~~~~~, ~~’~~~~~~~ ~~~~~~~ ~~~~~~, ~~~~~~~~~, ~~~~ ~~~~~~~~ ~~~~~~~~~ ~~~~ ~~~ ~~~~~~~~~, à L’Heure de Vérité.


Brasero (tommañ) - Wikipedia\nUr brasero (ger spagnolek a orin) zo ur seurt pod-houarn ma lakaer glaou-bev evit en em dommañ, hag a zo boutin e Spagn. Lakaet e vez dindan un daol goloet gant un doubier hag a dap betek an douar evit tommañ d'an dud en-dro d'an daol. Tennañ a ra d'ar pezh zo anvet kotatsu e Japan ha korsi en Iran.\nBremañ e vez graet reoù tredan da gemer ar re gant glaou.\nUr pezh arrebeuri dañjerus e oa ar brasero en un ti abalamour d'ar fulennoù hag a nije anezhañ ha d'an tan a groge neuze en danvez. Abalamour ma vez goloet ar brasero e veze devet ar glaou gant nebeud a oksigen, hag e-lec'h an dioksid karbonek eo monoksid karbonek a save. Gant ar monoksid karbonek e veze lazhet an dud dre o c'housk, dreist-holl ma ne veze ket avelet an tier.\nE Suamerika, hag Arc'hantina dreist-holl, e vez lavaret brasero eus ur grazell a vez lakaet war ur voestad glaou evit poazhat kig.\nSkeudennoù a ziskouez penaos e vez graet gant ur brasero.\nAdtapet diwar « https://br.wikipedia.org/w/index.php?title=Brasero_(tommañ)&oldid=1503065 »\nKemmoù diwezhañ degaset d'ar bajenn-mañ d'an 20 Ebr 2013, da 15:07.


Kampoù e brezhoneg : surf, an ezen, poderezh, kaiak, gouren ...\nPublié le 29/07/11 0:03 -- mis à jour le 00/00/00 00:00\nSkuizh eo ar vugale. Dec'h e oant e Milin ar Roc'h, dirak ar Skorff, dizoloet o deus traonienn ar ster, pignet betek ar chapelig, ha kousket er maez, dirak ar vilin. E ti Thomas o deus desket ober war dro an ezen. En tu all, war bord an Ele, o deus graet "accrobranches" gant arbennigourien Ti Nadan.\nDeuet e oa peder maouez da fardañ krampouezh evito fennozh. Met da gentañ e oa ret deskiñ ober an toaz. Ha pep hini da lakaat an traoù da vont war raok : homañ a dorr an uioù, egile a gas an dour, eben a lak an daouarn hag a labour an toaz...\nGoude bezañ debret, filaj ! Sport, skasoù, dansoù a bep seurt gant akordeoñs Simon, ha da c'houde kontadennoù : an tri bouc'h gant Suzanne, ar c'hlopenn, "Me 'm eus ur park, bras, bras, bras .." kontet gant Anne-Marie.\nHa penaos echuiñ ? Gant kanaouennoù eveljust : an tri femoc'h bihan, ur sonenn bro Mali, Tri Martolod (levezon Nolwenn Leroy ?), kanaouennoù brav Youenn Gwernig, ha Liberta, eveljust... Ale, Enora, poent eo mont da gousket. Echu trous ar mekanik dastum ar plouz hag an ed, echu trouz otoioù o treuziñ ar vourc'h. Brav an amzer hag an oabl a bromet un devezh sioul, glav ebet warc'hoazh...\nWarc'hoazh, e vo ret mont da Wellegouarc'h evit ober bara gant Veronique. Kouskit dous, bugale e vakansoù !\n44 staj vakansoù a vo aozet, daou e galloeg, 42 e brezhoneg. 18 e Penn ar bed, 17 e Aodoù an Arvor, 4 e Morbihan, tri e bro Naoned.\nDiwan, pedagogiezh ha nerzh krouiñ : un dezenn dimeurzh o tont par La Rédaction le 29/03/2015\nL'aménagement du temps scolaire : l'occasion d'un projet éducatif territorial innovant ? par Taol Kurun le 21/10/2013\nRythmes scolaires en question : mais où est passé l'intérêt de l'enfant ? par Taol Kurun le 30/09/2013\nDistro-skol ar gasourien gant Jakez ar Borgn par Fanny Chauffin le 29/08/2012\n10 vet deiz ha bloaz an DABU : ur pezh mell gouel er Chapel Nevez par Fanny Chauffin le 19/08/2012\nEmvod ar Gelted : ar brezhoneg evit ar re nul par Fanny Chauffin le 10/08/2012\nTabut e brezhoneg er festival : politikerezh yezh, armerzh, kentelioù noz,... par Fanny Chauffin le 06/08/2012\nEvit mont war raok gant ar brezhoneg skrivet par Fanny Chauffin le 19/03/2012\n50 den evit studiañ an araogennoù get KEAV par Fanny Chauffin le 25/02/2012\nStaj brezhoneg ba bro an Aven par Fanny Chauffin le 23/02/2012\nAr brezhoneg evit ar re nul ... gant kentelioù noz Kemperle par FC le 23/01/2012\nAr brezhoneg hag ar sonerezh : atersadenn Sterenn ha Theo par Fanny Chauffin le 10/10/2011\nLes serres de l'avenir, expérience allemande en pédagogie par Fanny Chauffin le 27/09/2011


Keloioù / Infos: STUMMADUR BARREKAAT ROUDOUR e LANNUON\nSTUMMADUR BARREKAAT ROUDOUR e LANNUON\nFormation 3 mois de perfectionnement au breton à Lannion de mai à juin 2019\nAozet e vo ur stummadur barrekaat war ar brezhoneg en nevezamzer.\nDigor eo ar stummadur-mañ d’an holl re a oar brezhoneg c’hoazh, bet desket ar yezh ganto o heuliañ stummadurioù, stajoù pe kenteliou-noz. Ret eo d’ar stajidi bezañ bet tapet ul live B1 da nebeutañ, a-raok penn-kentañ ar stummadur. Gwellaet e vo ar barregezhioù komz, skrivañ, lenn ha kompren dre skrid ha dre gomz a-benn bezañ gouest da dapout al live B2 pe C1 en DBY (Diplom Barregezh war ar Yezh) miz Even 2019.\nDigor eo an enskrivadurioù.\nDalc’het e vo er 5 lec’h: Henbont, Lannuon, Montroulez, Karaez ha Kemper.\nEvit lakaat e anv ha goulenn bezañ degemeret: 02 98 99 75 81 – degemer@roudour.bzh\nEmbannet gant Ti ar Vro Treger-Goueloù da 16:46


war leurenn an Iridium Jazz Club\nNew York, Here 2008\nLester William Polsfuss, ganet d'an 9 a viz Even 1915 e Waukesha, Wisconsin (SUA), ha marvet d'an 12 a viz Eost 2009, anavet evet Les Paul, a oa ur gitarour, sonaozour, ludaouer hag ijinadenner stadunanat. Seniñ a rae gant e bried Mary Ford er bloavezhioù 1950.\nIjinet en deus ar gitar tredan hep kef dasson (solid-body), ha digoret an nor d'ar rock and roll. E fin e vuhez e sone jazz gant ar ganerez aostralian Nicki Parrott.\nA orin prusian e oa e dud, George hag Evelyn (Stutz) Polsfuss. Kar da ziazezerien ar vreserezh Valentin Blatz Brewing Company hag oberourien ar c'hirri-tan Stutz e oa e vamm.\nDispartiañ a reas e dud pa oa bugel. E vamm an hini a grennas an anv, d'ober Polfuss, ha goude Polfus, met Les Paul ne gemmas ket e anv d'ober hervez al lezenn. "Les Paul" e oa e anv-leurenn, ha netra ken, met Red Hot Red ha Rhubarb Red e oa bet da gentañ.\nAdtapet diwar « https://br.wikipedia.org/w/index.php?title=Les_Paul&oldid=1932117 »


derez-uhelañ - Wikeriadur\n1.2.2 Skouerioù brezhonek\nGer kevrennek savet diwar an anv-kadarn derez ha derez-uhelañ an anv-gwan uhel.\nderez-uhelañ /ˌdere(z)yˈ(h)ɛlːã/ gourel\n(Yezhadur) Unan eus derezioù an anv-gwan, pe adverboù zo.\nEvit implij anezho en derez-uheloc'h pe en derez-uhelañ, e vez staget outo an dibenn "-er" -oc'h hag "-est" -añ pa vezont berr a-walc'h; pa vezont hiroc'h avat e vez lakaet "more" ha "most" dirazo. — (Raymond Delaporte, Elementary Breton-English dictionary / Geriadurig saozneg-brezhoneg, Mouladurioù Hor Yezh, Lesneven, 1990, p. ix.)\nEvit implijout an anvioù-gwan en derez-uheloc'h pe en derez-uhelañ e vez staget outo an dibenn -er (-oc'h) hag -(e)st (-añ) gant an dibennoù ret. — (Gérard Cornillet, Wörterbuch Bretonisch-Deutsch Deutsch-Bretonisch, Buske, Hamburg, 2006, p. 378.)\nE yezhoù 'zo e vez furmet an derez-uhelañ dre stagañ un dibenn-ger : -añ e brezhoneg ; -af e kembraeg ; -st en alamaneg (heuliet gant dibenn-ger an anv-gwan hag hini an troad) ; -est e saozneg...\nAbafañ, abretañ, aesañ, aezetañ, aketusañ, aliesañ, ampartañ, amplañ, anaoudekañ, aonikañ, azenañ\nBamusañ, barrekañ, berrañ, bihanañ, birvidikañ, boasañ, boemusañ, boukañ, boullañ, bourrusañ, brasañ, bravañ, breskañ, brezhonekañ, brokusañ, brudetañ, buanañ, buhezekañ, burzhudusañ\nDañjerusañ, dellezekañ, demerañ, dereatañ, diaesañ, didrabasañ, didrousañ, dieupañ, difraeañ, digamambreañ, digorañ, digredusañ, dilentañ, diotañ, disheñvelañ, diskiantañ, diskiantekañ, dislealañ, displijusañ, disterañ, divalavañ, diwezhañ, donañ, doñvañ, dousañ, drantañ, drastusañ, drouklivetañ, droukañ, drusañ, dudiusañ, duañ,\nEeunañ, emgarañ, emsavañ, enkañ, enorusañ, estonusañ, eürusañ, euzhusañ, evurusañ,\nFallakrañ, fallañ, fentusañ, finañ, flammañ, flemmusañ, flourañ, follañ, fonnusañ, fraeshañ, frankañ, freskañ, fromusañ, frouezhusañ, furañ,\nGalloudekañ, galloudusañ, garvañ, glasañ, glepañ, gorrekañ, goudorañ, gouestañ, gouiziekañ, goustadikañ, goustatañ, grevusañ,\nGwakañ, gwanañ, gwashañ, gwellañ, gwennañ, gwerañ, gwirañ,\nHardishañ, hegaratañ, hekañ, heñvelañ, herrañ, herrusañ, hetusañ, hirañ, hoalusañ,\nKaerañ, kaletañ, kalonekañ, karantezusañ, kasausañ, katolikañ, kempennañ, kentañ, kerañ, kerseüsañ, kizidikañ, klañvañ, klokañ, klouarañ, koantañ, koshañ, kranañ, kreñvañ, krisañ, kuñvañ,\nLamprañ, laoskañ, laouenañ, larkañ, lartañ, lealañ, ledanañ, lemmañ, lennusañ, lentañ, liesañ, lijerañ, lirzhinañ, lorc'husañ, louetañ, lousañ, lufrusañ, lugernusañ\nMadelezhusañ, mallusañ, marc'hadmatañ, marzhusañ, matañ, melenañ, melkoniusañ, mentekañ, mezhusañ, mistrañ, moalañ, moanañ, mortañ, muiañ, munutañ,\nnebeutañ, nec'hetañ, nerzhusañ, nesañ, nevesañ, niverusañ,\nOadetañ, onestañ, otusañ, oueskañ,\nPaourañ, pellañ, peoc'husañ, peurliesañ, peuzziwiskañ, pilpousañ, pinvidikañ, pishañ, plijusañ, poaniusañ, poellekañ, ponnerañ, pouezusañ, pounnerañ, poutañ, prederietañ, primañ, priziusañ, propañ, proprañ,\nRalañ, reishañ, retañ, reutañ, risklusañ, rokañ, rouesañ, rusañ, rustañ,\nSaourusañ, sartañ, savetañ, sebezusañ, sec'hedusañ, sevenañ, sioulañ, siriusañ, skañvañ, skedusañ, skiltrañ, skiltrusañ, sklaerañ, skuishañ, sonnañ, sotañ, souezhetañ, souezhusañ, souplañ, spisañ, splannañ, spontetañ, spontusañ, stagusañ, stankañ, startañ, strafuilhetañ, strishañ, surañ,\nTaerañ, tagnousañ, talekañ, talvoudusañ, tanavañ, tenerañ, tennañ, teñvalañ, terruplañ, teuskañ, tevañ, tommañ, tostañ, trenkañ, treutañ, tristañ, trouzusañ, truekañ, truezusañ, truilhekañ, trummañ,\nYac'hañ, yac'husañ, yaouankañ, yenañ, yostañ,\nan anv-gwan-verb : brudetañ, desketañ, drouklivetañ, kuzhetañ, mantretañ, nec'hetañ, troetañ e-kichen doareoù all : muiañ gwisket, muiañ livet, ...\ndrouk a c'hall ober droukañ pe gwashañ;\nmat a c'hall ober "matañ" e-barzh marc'hadmatañ, met gwellañ eo an derez-uhelañ;\nfall a ra "fallañ" pe gwazh, pe "gwashañ";\nkalz a ra muiañ, a vez implijet a-wechoù dirak anvioù-gwan-verb, hag anvioù-gwan hag a grog gant di- : diboan, didorr, difiñv, diluzy, disamm, ...\nfraezh, hardizh, kozh, pizh, reizh, serzh, skuizh, strizh , a ra fraeshañ, hardishañ, koshañ, pishañ, reishañ, sershañ, skuishañ, strishañ ,\n"didrouz, druz, kriz, nevez, ruz," a ra "didrousañ, drusañ, krisañ, nevesañ, rusañ",\n"abred, goustad, nebeud, yud ", a ra "abretañ, goustatañ, nebeutañ, yutañ";\nHep ger-mell pa vez heuliet gant un islavarenn-stag.\nBravañ plac'h zo er vro eo honnezh. — (Jules Gros, Le trésor du breton parlé Troisième Partie, 1974, p. 242.)\nDiaesañ tra zo er bed: c'hoari ur plac'h gant ul lost koue'et.\nLouis ar Poder eus Treduder a oa diwezhañ gwiader a oa bet er vro. — (Jules Gros, Le trésor du breton parlé Deuxième Partie, 1970, p. 126.)\nDiwezhañ tro e oan bet eno e oa darbet din bezañ marvet. — (Jules Gros, Le trésor du breton parlé Troisième Partie, 1974, p. 242.)\nHennezh eo eürusañ den a zo bet biskoazh. — (Jules Gros, Le trésor du breton parlé Troisième Partie, 1974, p. 243.)\nLaouen e oant holl, yaouank, eürusañ tud o doa bevet war an douar. — (Roparz Hemon, Gaovan hag an Den Gwer, 1949 kentañ emb. Embannadurioù Douar ar Yaouankiz (Al Liamm), eil emb. Levrioù Skol al Louarn (An Here), 1988, p. 7.)\nUn dra gaer e ve, eme un all, klevout fallañ gaouiad zo er vro (nemet me e ve) o vont da brezeg deomp … diwar-benn ar wirionez. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 8.)\n... fallañ tra a rafent a-hed o buhez e ve an dra-se. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 110.)\nFalla maneur e-noa greet a oa mond da heja plouz da Bier. — (Jules Gros, Le trésor du breton parlé Deuxième Partie, 1970, p. 337.)\nFalla ibil a zo er c'harr a wigour da gentañ. — (Jules Gros, Le trésor du breton parlé Troisième Partie, 1974, p. 243.)\nGwasa a c'hoarvezas neuze eo e tihunas an aotrou. — (G. MILIN, Gwechall-goz e oa..., Kemper, 1924, p. 80.)\n« Gwasa penngos divalo a zo er c'hoad-mañ eo da benn-te ! Dal !» — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 200.)\nGwassa tôl fall 'm oa grêt biscoas\nOa diwiski ma mamm en noaz ; — (Fañch an Uhel, Soniou Breiz-Izel 2, Pariz, 1891, 1971, p. 122.)\nGwasha tra en devoa graet e oa mont da Bariz. — (Jules Gros, Le trésor du breton parlé Troisième Partie, 1974, p. 243.)\nGwella ed a vez brema a vez war goz. — (Jules Gros, Le trésor du breton parlé Deuxième Partie, 1970, p. 277.)\nGwellañ bag a zo er porz eo hini Milio. — (Jules Gros, Le trésor du breton parlé Troisième Partie, 1974, p. 243.)\nGwellañ kan he deus ar vran Eo he hini hec'h-unan.\n[...] — marteze gwellañ tra 'oufen ober eo diskleriañ peseurt gwiskamant a veze, er mare ma komzan dioutañ, [...]. — (Jarl Priel, Va Zammig Buhez, Al Liamm, 1954, p. 30.)\nGwella tra a zo d'ober eo laza anezañ. — (Jules Gros, Le trésor du breton parlé Deuxième Partie, 1970, p. 202.)\nGwella tra a gavan ez eo eur bannah kafe gant lêz. — (Jules Gros, Le trésor du breton parlé Deuxième Partie, 1970, p. 202.)\nHirañ deiz a zo er bloaz eo hemañ, — (Jules Gros, Le trésor du breton parlé Deuxième Partie, 1970, p. 217.)\nHirañ deiz zo er bloaz eo Gouel Yann — (Jules Gros, Le trésor du breton parlé Troisième Partie, 1974, p. 243.)\nRoet e voe dezhañ arc’hant hag aour a-walc’h, gant kaerañ marc’h a oa er (!) marchosioù ar palez … — (Fañch an Uhel, Kontadennoù ar Bobl/3, Al Liamm, 1988, p. 83.)\nAn Azvent eo kaerañ ha talvoudusañ amzer a zo er bloaz. BUSE 833\n[...], ar roue en devoa gwelet eun heizez, kaera hini en devoa redet biskoaz. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 39.)\nKaerañ bez a vije er vered a vije hini e wreg. — (Jules Gros, Le trésor du breton parlé Troisième Partie, 1974, p. 243.)\nKaerañ delienn a zo er c'hoad na dorchfes ket da revr ganti ? - Un delienn gargel (kelenn). — (Jules Gros, Le trésor du breton parlé Troisième Partie, 1974, p. 333.)\nEno, en ur glask an traoù da oferennañ, e kavjont un arched graet, me 'gred, evit kentañ hini a varvje e kêr, ... — (Lan Inizan, Emgann Kergidu 1, Brest, 1877, eil emb. Al Liamm 1977, p. 30.)\nKenta kristen a wel eno a zo eur c'here. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 216.)\nKentañ mat a reas a oa tapout krog er morzhol. — (Jules Gros, Le trésor du breton parlé Troisième Partie, 1974, p. 243.) (e reas, kentoc'h)\nKentañ porzh e taoljomp eor ennañ a voe Las Palmas. — (Jarl Priel, Va Zammig Buhez, Al Liamm, 1954, p. 89.)\nKentañ gwech a vo e teuin abretoc'h. — (Jules Gros, Le trésor du breton parlé Troisième Partie, 1974, p. 243.)\nKosañ den a zo war an douar n'e-neus ket gwelet se. — (Jules Gros, Le trésor du breton parlé Troisième Partie, 1974, p. 243.)\nMuiañ aon amboa a oa e lazhje anezhi. — (Jules Gros, Le trésor du breton parlé Troisième Partie, 1974, p. 243.)\nReishañ a zo eo mont da gas an traoù-mañ d'ar gêr. — (Jules Gros, Le trésor du breton parlé Deuxième Partie, 1970, p. 439.)\nHennez eo sotañ den a vale. — (Jules Gros, Le trésor du breton parlé Troisième Partie, 1974, p. 32.), — (Jules Gros, Le trésor du breton parlé Troisième Partie, 1974, p. 243.).\nTristañ daou dra zo er bed: Koll ar gweled hag ar c’herzhed.\nPennoù daoulin an ozhac'h ha fri ar c'hi. — (Jules Gros, Le trésor du breton parlé Deuxième Partie, 1970, p. 559.),\n— (Jules Gros, Le trésor du breton parlé Troisième Partie, 1974, p. 307.)\nalamaneg : Superlativ (de) gourel\ngalleg : superlatif (fr) gourel\nhungareg : felsőfok (hu)\nitalianeg : superlativo (it) gourel\niwerzhoneg : sárchéim (ga) benel\nkembraeg : gradd eithaf (cy) benel\nnederlandeg : overtreffende trap (nl) gourel\npoloneg : stopień najwyższy (pl) gourel\nsaozneg : superlative (en) , superlative degree (en)\nspagnoleg : superlativo (es) gourel\nAdtapet diwar « https://br.wiktionary.org/w/index.php?title=derez-uhelañ&oldid=301618 »\nKemmoù diwezhañ degaset d'ar bajenn-mañ d'an 24 Eos 2020, da 01:09.


Chapel Itron-Varia Dreminou - Wikipedia\nChapel Itron-Varia Dreminou\nAr chapel Itron-Varia Dreminou\nhag ar c'halvar/kador-brezeg diraki.\nChapel Itron-Varia Dreminou a zo ur savadur relijiel bet savet e Ploveur (Penn-ar-Bed, Breizh), adalek an XIIIvet kantved, da zougen enor d'ar Werc'hez Vari. Brasaet e voe er XVIvet kantved ha renevezet en XIXvet kantved.\nKerkent ha 1385 e voe roet induljañsoù gant an eneppab Klemañs VII (1342-1394) da-heul ar brezelioù a oa o paouez drastañ an dugelezh : adsavet e voe nev ha penn ar chapel. Er XVIvet kantved eo e kemeras he neuz da vat, bet toullet ur presnestr-meur-gwer flammek dezhi ha kemmet an nor-dal gostez peurgetket. Adc'hraet e voe ar c'hoadajoù e 1665 : kuzhet eo ar framm gant lambrusk. Meur a renevezadenn a voe kaset da benn e-kerzh an XIXvet kantved ; chom a ra roudoù lieslivadur evel testoù eus an adkempenn graet e 1890. Rummet monumant istorel e oa bet d'an 2 a viz Kerzu 1926. Dalc'het e voe gant al labourioù reneveziñ en XXvet kantved, oc'h ober war-dro ar mogerioù hag an to ; cheñchet e voe ar gwerennoù-livet entre 1957 ha 1967. E 2012 e voe kaset da benn dreserezhioù bras da greñvaat ar framm, ar mogerioù, ar sablerioù hag an to.\nDa goulz emsavadeg ar Bonedoù ruz e talc'has ar chapel ur perzh pouezus-kenañ e red an darvoudoù kriz a c'hoarvezas er Vro-Vigoudenn : enni ec'h en em vode emsavidi ar c'horn-bro. D'an 2 a viz Gouere 1675 e voe peurechuet ha sinet enni ar C'hod Kouer savet gant dileuridi eus pevarzek parrez ar C'hab Kaval : taolennet eo bet kement-se gant ar skrivagner bigouter Yann Bijer en e romant Torrebenn ! (embannet e dibenn miz Gouere 2011).\n↑ Meneg eus al labourioù a gaver war unan eus an treustoù.\nAdtapet diwar « https://br.wikipedia.org/w/index.php?title=Chapel_Itron-Varia_Dreminou&oldid=1666810 »\nKemmoù diwezhañ degaset d'ar bajenn-mañ d'an 9 Her 2015, da 15:27.


Région_Bretagne - Rouedadoù tredan naouek : Breizh dibabet evit ar galv da raktresoù\nAn div Rannvro o doa respontet d’ar galv da raktresoù graet gant ar Steuñv Rouedadoù Tredan Naouek, gant harp ar Poloù energiezh, dileuriet gant sindikadoù-departamant an energiezh SYDEV ha Mor-Bihan Energiezhioù. Dibabet int bet o-div ha bez’e vint, evit kornôg Bro-C’hall, un tiriad skouer evit diorren a-vras ar rouedadoù tredan naouek en ur vodañ ouzhpenn 160 framm gant 100 embregerezh en o zouez.\n« Laouen on gant an diviz-se, hag a zisklêr emañ hon embregerezhioù da vat o kemer perzh er raktres SMILE », eme Jean-Yves an Drian, Prezidant Kuzul-rannvro Breizh. «Emañ ganimp an holl vinvioù evit dont da vezañ tud penn a-raok en Europa evit ar filierenn c’hreantel nevez-se ».\nPetra eo ar "smart grids" ?\nBodañ a reont un hollad teknologiezhioù ha servijoù a zo o fal buanaat an treuzkemm energiezh ha stourm ouzh cheñchamant an hin, en ur vodernaat ar rouedadoù. Gant muioc’h a deknologiezh niverel ez eus anv da leviañ aesoc’h ar rouedadoù evit kement tra zo : ebarzhiñ ha berniañ muioc’h a energiezhioù nevezadus ha lec’hel, evit suraat ar rouedad da bep koulz, evit kompren ar bevezerezh energiezh ha bezañ oberiant war an dachenn-se bemdez, evit diorren an treuzdougen gant karbedoù tredan... War an holl dachennoù-se, 100 embregerezh o deus prientet raktresoù hag aet int war ar renk. An holl venvegoù-se a ranko bezañ prest a-benn 2017, dindan 3 bloaz. Sammad ar postadurioù zo istimet e 300 M€\nAn heuliadoù a-benn 2020 :\ntost 10 000 post-labour war-eeun pe deveret\nKrouet ul lusk greantel en estrenvro\n1 000 bonn publik da adkargañ ar c’harbedoù tredan\n50 MWe stokañ tredan\n1 000 savadur energiezh pozitivel\n2 000 poent goulaouek naouek\nur benveg da gizidikaat ar geodedourien a-vras, ...\nBreizh ha Broioù al Liger : ar rannvroioù penn a-raok da zont evit ar rouedadoù energiezh naouek en Europa?\nEvit ar strollegezhioù a zegemero raktresoù an embregerezhioù-se, douget gant start-up, EBE (embregerezhioù bihan hag etre) ha strolloù bras, ar pal zo ivez suraat ar pourveziñ tredan, hag a chom bresk e Vande evel e Breizh (kenurzhiet gant Emglev tredan Rannvro Breizh). En em ledañ a ray ar SMILE war departamantoù ar Mor-Bihan, an Il-ha-Gwilen, al Liger-Atlantel hag ar Vande ha kreizennet e vo tro-dro da veurgêrioù Roazhon ha Naoned.\nTags : Climat Économie Énergie\nPublié le Friday, March 18, 2016


Pajenn:Perrot - Bue ar Zent.djvu/314 - Wikimammenn\nPajenn:Perrot - Bue ar Zent.djvu/314\nPol a c’hanas d’an 3 a viz genver 1694, en eskopti Acqui, en Itali. Adalek e vugaleach, e karas an Otrou Doue, muioc’h evit ar re-all eus e oad ; e blijadur oa zevel ôteriou bihan ha mont da bedi en o c’hichen ; ober pinijen gant e vreur Yan-Vadezour bla yaouankoc’h evitan. D’ar gwener, en enor da Basion Hon Zalver, ne gemere nemet eun tamm bara.\nAr Werc’hez a ziskouezas d’ezan oa he c’hoant e welet o sevel eun Urz menec’h a zougje dilhad du, en kanvou da varo Hon Zalver.\nSeiz vla goude, gant ôtre ar pab Beneat XIII, e tiazeze e Urz neve en Rom, ha d’ar 7 a vezeven 1727, ar pab e-unan hen belege, hen hag e venec’h kentan.\nGer an Urz oa : « Passio domini nostri Jesu-Christi sit semper in cordibus nostris : Ra vezo dalc’h-mat en hon c’halonou Pasion Hon Otrou Jezuz-Krist. »\nC’hoant an Urz oa : digas war an hent mat ar bec’herien, an heretiked, ar baganed, ar re holl a oa dianket, ha prezek ar binijen dre skouer, kenkouls ha dre gomz. Ar Basionisted, dre le, a dlee rei d’anaout, muian m’halljent, an devosion da Basion Hon Zalver.\nGwiskamant an Urz a oa du ; bale diarc’hen, gant eur chapeled ouz ar gouriz ; eur galonen wenn war ar peultrin gant ar geriou-man: « Jesu Christi Passio », ha tri dach dindan.\nUrz ar Basionisted a greskas, dreist-oll, en Itali hag en Bro-Zôz. Pol ar Groaz a bede heb ehan evit konversion Bro-Zôz. Dal m’en em dôle da bedi, a lavare eun devez, ar rouantelez reuzeudik-se a deue war e spered : « Hanter-kant vla zo breman, hag ouspen, ma pedan evit ma teuio bugale gez ar vro-ze da azezan adarre war barlen hon mamm zantel an Iliz. »\nAn drouk-spered hag e vevelien a glaskas ober gaou ouz ar Basionisted. Drouk-prezeget e oe dioute da Veneat XIV, a reas ober eun enklask da c’houzout ar wirione. An dra-ze ne dalvezas nemet da lakat santelez Pol ha hini e genvreudeur da skedi muioc’h-mui, hag ar pab, pa welas ne oa bet grêt nemet troadan geier en o eneb, a roas d’eze eun testeni anat eus e garante, o rei d’eze unan eus ilizou brasan Rom da brezek enni Jubile bras 1750.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/314&oldid=140572 »


Kronos o spazhañ e dad, Ouranos, livet gant Giorgio Vasari ha Gherardi Christofano, XVIvet kantved, Palazzo Vecchio, Firenze.\nKronos o tebriñ e vugale, hervez Rubens.\nKronos (Κρόνος / Krónos e gregach) eo ar yaouankañ eus an d-Titaned e mojennoù Hellaz kozh.\n3 E vinvioù\nE relijion ar Romaned e oa Saturnus, e latin, deuet da vout Sadorn e brezhoneg.\nMab e oa da Ouranos (an Oabl) ha da C'haia (an Douar). Roue e oa war an Ditaned, ha tad e oa da Zeus.\nAlies e sav meskaj etre C'hronos (Χρόνος e gregach), unan eus an doueed koshañ, doue an amzer hervez an hengoun orfek.\nTrec'h Gwener (Afrodite), gant Angelo Bronzino. Trec'h ar yaouankiz war an doue kozh Kronos, a-gleiz en daolenn.\nP'edo Ouranos o virout ouzh Gaia da c'henel an Ditaned dre fouzhañ anezhi dizehan, ez eas Kronos da gemer ur falz hag e troc'has kalc'h e dad, a zistroas d'an Oabl. Nemet teurel a reas ur mallozh war e vab: pa vo deuet mab Kronos d'e vent e savo ivez a-enep d'e dad.\nNeuze e c'hanas Gaia an Ditaned. Nemet nac'h a eure Kronos lezel bugale euzhus Gaia hag Ouranos da redek dre ar bed. Chadennañ a eure e vreudeur siet, ar Gikloped hag an Hekatonc'hired, ha teurel anezho e goueled an Tartaros, ar bed dindan an douar.\nHa setu Kronos mestr ar bed.\nGant Rea en doe bugale, met soñj en doa eus mallozh e dad Ouranos: debriñ a rae pep hini eus e vugale an eil war-lerc'h egile, dre ma vezent ganet. Hestia, Demeter ha Hera, e deir verc'h kentañ, ha Haides ha Poseidon war-lerc'h, a voe debret gant Kronos. Met pa erruas ar c'hwec'hvet, war ali Gaia he mamm, ez eas Rea da guzhat ar bugel, hag e lakaas ur maen en e lec'h, hag a voe lonket ken aes all gant an tad.\nHennezh e oa Zeus.\nKreskiñ a eure pell diouzh e dud, ha pa voe deuet d'e vent en em gavas gant unan eus tri mil merc'h Okeanos, Metis hec'h anv, doueez ar gwidreoù. Zeus en devoa c'hoant da vont da zieubiñ e vreudeur ha c'hoarezed, ha sikour a gavas gant Metis. Ha hi da aozañ un died hud hag a roas da Rea, dezhi d'ober da Gronos lonkañ an evaj-se. Pa evas Kronos e tislonkas kement tra en devoa lonket betek neuze. Zeus, Demeter, Hestia, Hera, Poseidon ha Haides a gavas repu e lein menez Olympos.\nNeuze e krogas Brezel an Ditaned ouzh Doueed an Olympos.\nE vinvioù[kemmañ | kemmañ ar vammenn]\nAr falz, an horolaj-traezh.\nAdtapet diwar « https://br.wikipedia.org/w/index.php?title=Kronos&oldid=1854960 »


ar skolioù divyezhek a zigor dorioù an dazont ! evit harpañ Skol diwan louaneg\nversion en breton de notre communiqué précédent\nUn deskadurezh divyezhek a zigas alc'hwezioù d'ar vugale evit o dazont. Anat ha sklaer eo ! Seul vuioc'h a ezhomm eus alc'hwezioù ar yezh ma embann Unvaniezh Europa talvoudegezh al liesyezhegezh gant he ger-stur "Unanded ha liested". Dre c'houzout o yezh o deus bugale Vreizh ur binvidigezh. Seul varrekoc'h a-se int da ezteurel al liested a zo enno, ha seul aesoc'h a-se e vo dezho en em zigeriñ ha degemer ar re all!\nStrollad Breizh a soñj dezhañ emañ ar wirionez gant Unvaniezh Europa pa embann e laka al liested sevenadurel an dud da vezañ tostoc'h an eil ouzh egile. Setu perak e hetomp ma vo kinniget d'ar vugale an tu da gaout un deskadurezh e brezhoneg e pep kêr eus Breizh evel ma vez graet e broioù divyezhek all eus Unvaniezh Europa.\nE kêr Louaneg e c'hell an dud dres dibab an deskadurezh divyezhek. Hañvalout a ra an ti-kêr kaout ar c'hoant da vont war-gil koulskoude. Iskisat doare da brientiñ dazont hor bugale !\nE penn a-raok eo bet Skol Diwan evit reiñ d'ar vugale an tu da binvidikaat gant an deskadurezh divyezhek, o tiskouez an hent da z-Div Yezh ha da z-Dihun. Efedus-tre e vez ar bedagogiezh dre soubidigezh pa vez disoc'h ar vachelouriezh tost da 100% bep bloaz.\nGoulenn a ra Strollad Breizh ma vo kavet une diskoulm gant an ti-kêr evit ma c'hello Skol Diwan Louaneg diazezañ da vat evit dazont ha gwellañ mat ar vugale.


Støvlet-Cathrine - Wikipedia\nStøvlet-Cathrine (Anne Cathrine Benthagen), ganet e Kopenhagen e 1745 ha marvet e Plön, Holstein, e 1805, a oa ur gourtizanez danat e Kopenhagen er bloavezhioù 1760 ha pried-kleiz ofisiel ar roue Christian VII.\nKrediñ a reer e oa Støvlet-Cathrine ur vastardez d'ar priñs Georg Ludwig of Brunswick-Bevern (1721–1747), a oa paeron dezhi, ha da Anna Marie Schrøder (marvet e 1771). Savet e voe e ti un ofiser. He mamm a oa dimezet d'ur soudard, Johan Ernst Benthagen. En 1753 e techas da gaout he mamm, micherourez en ul labouradeg boteier, ha se zo kaoz e voe lesanvet Støvlet-Cathrine, da lavarout eo "Katelin ar Boteier". A-hervez e oa ur gaer a blac'h, mentek, teñval he c'hroc'hen, ma kreder e oa eus Afrika he mamm. Ur plac'h a benn hag a youl e oa.\nAdtapet diwar « https://br.wikipedia.org/w/index.php?title=Støvlet-Cathrine&oldid=1824747 »\nKemmoù diwezhañ degaset d'ar bajenn-mañ d'an 10 Gen 2019, da 22:44.


Sistrerezh gwerjez Kervao - La Route du Cidre en Cornouaille\nDegemer al lec’hienn > ar Sistrerezhioù > Sistrerezh gwerjez Kervao\nEtre Kemper ha Benoded eo staliet ar sistrerezh, dindan ur c’hilometrad eus ar stêr Oded, ha tro 5 km eus ar mor. 5 rummad a labourerien-douar a oa war an atant en e raok, ha Brieug en deus diorroet ar produiñ tro-dro d’un atalier sistr abaoe 2009, gant skoazell e dud hag hini Marine, e wreg.\nWar an 20 devezh-arat gwerjeoù e kaver ur pemzek bennak a ouennoù avaloù sistr eus ar vro, ha graet e vez war o zro e doujañs ar bev-liested. Miret e vez ur c’hempouez naturel a-drugarez d’ar c’hleuzioù a gaver warno meur a ouenn gwez ha bleunioù. Staliet en deus bet koloennoù e leur a lec’h ivez evit gwellaat ar pollenadur. War an atant e kaver ivez ur mirva gwez-frouezh evit renabliñ en tu all da 80 gouenn kozh eus Bro-Gerne ennañ.\nGant kalz aked ez eus bet diuz-ouennet avaloù d’ober chug avaloù a galite ha blaz gantañ. Sevel a ra e sistr diwar chug avaloù goet ez-naturel. Evit sevel lambig e ra ul labour strilhañ en ur benveg kouevr-holl, ha lakaet e vez an evaj da goshaat e fustoù koad derv, pezh a ro liv goularz d’e lambig.


Goude bezañ kejet gant Zapatisted e Mec'hiko, e sach Kevin evezh e Vroad-eñ gant ur film-manifesto.\nE-pad pemp bloaz eo bet ar filmaozourien oc’h ambroug ur strollad Indianed an Andez tra ma vevent cheñchamantoù en o istor hag en o sevenadur, kement ha diskouez na luziet eo an hent a gas eus ar sujidigezh d’ar stourm evit derc’hel ur (...)\nDaou Gebekad yaouank o kas kompren pelec’h emañ ar c’hemm etreze ha henannezidi o bro.\nGabriela Diaz Montalegre\nBuhez pemdeziek ar bobl Nunak, hec’h-unan war aod Amazonia, e Bro Golumbia.\nJuan, Sara ha Samuel, 15 vloaz, a dec'h eus ar Guatemala evit klask tizhout ar Stadoù-Unanet. P'emaint o treuziñ Mec'hiko en em gavont gant Chauk, un Indian Tzotnil na oar ket spagnoleg hag a veaj hep tamm paper ofisiel ebet. Ar grennarded a zo (...)\nCory Mann, un Tlingit yaouank, a zo un oristal anezhañ, ha stourm a ra evit delc'her en e sav e embregerezh bihan e Juneau en Alaska. Kontañ a ra Smokin'Fish, gant ur fent lemm ha garv, penaos e klask un den ober e dreuz en ur bed penboellet holl (...)\nE 1987, Negro, 11 vloaz ha Gringo, bloaz yaouankoc'h, a labour evel kalz a vugale all e marc'had ar frouezh e Lima. En teulfilm berr Encuentro de hombrecitos (kejadenn gant daou zen bihan), o doa kontet o buhez, o labour hag o hunvreoù. Ugent vloaz (...)\nOber a ra industriezh an etanol he reuz e buhez ar bobl Gwarani-Kaiowá, henvroidi ar Mato Grosso e Brazil.


Lizherenneg Morse - Wikipedia\nMorse dre arouezioù goulou.\nLizherenneg Morse, pe Kod Morse, zo ur reizhiad evit diskrivañ al lizherennoù, niveroù hag arouezioù poentaouiñ war-bouez ur c'hod kaset a-frapadoù . Ijinet eo bet e 1835 gant Samuel Morse evit ar pellskriverezh. Sellet e vez outañ evel diaraoger ar c'hehentiñ niverel. Abaoe ar 1añ a viz C'hwevrer 1999 eo bet dilezet ar c'hod Morse evit ar c'hehenterezh war vor ha kemeret eo bet e lec'h gant ur reizhiad kehentiñ dre loarelloù.\nGallout a reer kas ar c'hod dre un arouez radio dibaouez a enaouer hag a lazher (gwagennoù dibaouez), gant ul luskadenn dredan a dremen dre fun ur bellskriverez, dre un arouez mekanikel pe gwelidik (bannoù goulou). Implijet zo bet daou seurt kod Morse, pep hini gant e ziforc'hioù dezhañ e-unan evit skeudenniñ arouezioù ar yezh skrivet. Implijet eo bet ar c'hod amerikan gant ar reizhiad pellskriverezioù o deus kaset da benn ar c'hentañ pellgehentadenn a-bell. Ar c'hod Morse etrebroadel avat eo ar c'hod ar muiañ implijet hiziv an deiz.\nE-kichen ar c'hod Morse ez eus bet krouet kodoù kenwerzh kempleshoc'h diazezet warnañ evit kas frazennoù klok a-drugarez d'ur ger hepken (Strolladoù 5 lizherenn alies). Divizout a rae an bellskriverien gant gerioù evel BYOXO (« Are you trying to crawl out of it ? »), LIOUY (« Perak ne respontit ket da'm goulenn? ») hag AYYLU (« N'eo ket kodet en un doare sklaer, adlavarit en un doare sklaeroc'h. »). Pal ar c'hodoù-se a oa arboellañ ar muiañ a c'halled war goust ar c'hemennadennoù. Implijet e vez atav kodoù anvet Kod Q ha Kod Z gant ar radioamatourien. Talvezout a raent, hag e reont c'hoazh, da eskemm titouroù diwar-benn kalite al liamm, ar cheñchamantoù hag ar pellskridoù.\nAr C'hod Morse etrebroadel, displeget en ul levr e 1922, Radio Receiving for Beginners.\nAdtapet diwar « https://br.wikipedia.org/w/index.php?title=Lizherenneg_Morse&oldid=1908240 »\nKemmoù diwezhañ degaset d'ar bajenn-mañ d'an 3 Eos 2021, da 19:47.


Vittoria Colonna Henriquez-Cabrera - Wikipedia\nVittoria Colonna Henriquez-Cabrera\nE kêr Vittoria (RG): ar c'hoariva «Vittoria Colonna».\nHe zad, Marcantonio Colonna, breur d'ar varzhez\nVittoria Colonna Henriquez-Cabrera, (Marino, 1558 – Medina de Rioseco (Spagn), 1633) a oa Dugez Medinaceli, Kontez Modica, ha diazezourez kêr Vittoria (Italia). Merc'h e oa da Marcantonio Colonna (1535–1584), besroue Sikilia er XVIvet kantved. He zad-kozh Ascanio Colonna a oa breur d'ar varzhez Vittoria Colonna (1490 - 1547).\nDaou vloaz goude marv he zad (e 1584), d'an 31 a viz Kerzu 1586, e timezas, dre hanterouriezh, ha gant aotre he breur Ascanio, da Ludovico III Henriquez de Cabrera, Amiral Kastilha, dug Medina de Rioseco (e Spagn). He fried, deuet da vout kont Modica e 1596, a varvas e 1600. Setu neuze Vittoria deuet da vout Kontez Modica en anv he mab Juan Alfonso Henriquez de Cabrera. Berr e oa an arc'hant ganti avat: ur bern dle en devoa graet he fried Ludovico III da-geñver eured Fulup III, roue Spagn, gant Marc'harid Aostria, arc'hdugez Aostria, e 1599 e Valencia.\nVittoria Colonna a reas he soñj goulenn digant roue Spagn an aotre da adsevel kêr Camarina, e Sikilia (hiriv e proviñs Ragusa) ha roet e voe dezhi gant Filippo III d'an 31 a viz Kerzu 1606. Vittoria e voe anvet ar gêr nevez, en enor dezhi e 1607.\nEn em dennañ a reas Vittoria Colonna en Spagn, hag eno e varvas e 1633, ha beziet e voe en iliz San Francisco e Medina de Rioseco e proviñs Valladolid.\nE 1863 e voe digoret c'hoariva kêr Vittoria, hag anvet Vittoria Colonna en enor dezhi.\nAdtapet diwar « https://br.wikipedia.org/w/index.php?title=Vittoria_Colonna_Henriquez-Cabrera&oldid=1851911 »


Ralph Bernet - Wikipedia\nRalph Bernet pe Ralph, bet ganet e 1927 e Marselha (Bouches-du-Rhône, Bro-C'hall), a zo bet un azasaer/saver pozioù, ur c'haner ha sonaozer gall.\nRust e voe e vugaleaj ha ne chomas er skol nemet betek e zek vloaz. A-viskoazh e oa bet troet-mat gant ar c'hanaouennoù ha setu mard eas da ganer ar straedoù. N'en deveze ket aon rak kousket dindan an amzer na rak laerezh evit bevañ-bevaik. Goude bezañ kanet ez-yaouank e leurennoù tavernioù ar gCanebière e tegouezhas e 1943 e Pariz ma yeas da goarer boteier er Champs-Élysées hag e Saint-Germain-des-Prés. E 1947 e voe kaset da Offenburg (Alamagn) d'ober e goñje, er memes kazarn a zegemero Johnny Hallyday e 1964. Distro e Pariz e 1949 e krogas Bernet da sevel kanaouennoù ha dont a reas Robert Ripa (1919-2005) da vezañ e gentañ kliant gant Trop galant e 1957. E 1962 e voe azasaet Don't Play That Song (You Lied) gantañ e galleg — Pas cette chanson — evit... Johnny Hallyday. E-giz-se e krogas ur c'henlabour a c'hwec'h sonenn ha hanter-kant gant Hallyday, en o zouez Excuse-moi partenaire (Cuttin' In) ha L'Idole des jeunes (Teen Age Idol).\nEstroc'h evit Hallyday a dennas splet eus e zonezonoù dre ma savas naontek kanaouennoù evit Eddy Mitchell ivez : roet e voe ul lusk nevez da vicher ar c'haner gall gant Toujours un coin qui me rappelle ((There's) Always Something There to Remind Me), Si tu n'étais pas mon frère ha Société Anonyme peurgetket.\nHa tamm-ha-tamm e teuas a-benn da genlabourat gant an darn vrasañ eus arzourien brudet pe vrudetoc'h ar bloavezhioù '60 ha '70 :\nRichard Anthony, Hugues Aufray,\nLucky Blondo, Frida Boccara, Mike Brant,\nÉric Charden, Karen Cheryl, Christophe, Petula Clark, Annie Cordy,\nDalida, Jacqueline Dulac,\nFranck Fernandel, Claude François,\nFrance Gall, Danyel Gérard,\nMarie Laforêt, Gloria Lasso, Herbert Léonard, Les Surfs, Long Chris,\nGilles Marchal, Guy Mardel, Mireille Mathieu, Monty, Dario Moreno, Nana Mouskouri,\nRégine, Line Renaud, Dick Rivers, Romuald,\nThéo Sarapo, Michel Sardou, Sandie Shaw, Sheila, Stone,\nPatrick Topaloff, Michèle Torr,\nSylvie Vartan, Hervé Vilard,\nDavid Alexandre Winter...\nGant ar sonenn Butterfly an hini eo, kanet gant Danyel Gérard e 1971, e teuas brud dezhañ er bed a-bezh avat.\nHervez Richard Louapre ez eo tri mil kanaouenn a vefe bet azasaet/krouet gant Ralph Bernet, bet tapet teir Fladenn aour ha pevar-ugent gantañ. Nav sonenn warn-ugent gant The Beatles a vefe bet azasaet ivez.\nE c'hwec'h pladenn evel kaner, el lec'hienn Encyclopédisque.\nAn holl oberennoù azasaet/savet gant Ralph Bernet, el lec'hienn Encyclopédisque.\nRalph Bernet o kanañ Qu'il est doux d'être auprès de toi (1964).\n↑ Krouet e saozneg gant Ahmet Ertegün & Betty Nelson.\n↑ DANNY BOY L'influent de la scène, Camion Blanc Eds, miz C'hwevrer 2009.\nAdtapet diwar « https://br.wikipedia.org/w/index.php?title=Ralph_Bernet&oldid=1758314 »\nKemmoù diwezhañ degaset d'ar bajenn-mañ d'an 2 Eos 2017, da 06:52.


Júu ʼmɨ́ɨ e cacuo fidiée Santiago 2\nꞌNéˉ éeˋ dseaˋ røøbˋ có̱o̱ꞌ˜ jaléngꞌˋ dseaˋ rúiñꞌˋ\n1 Jo̱guɨ fɨ́ɨˉguɨ́ɨ ꞌnʉ́ꞌˋ, dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ, co̱ꞌ ꞌnʉ́ꞌˋ lɨ́ɨngˊnaꞌ dseaˋ quiáꞌˉ Dseaˋ Jmáangˉ i̱ dseaˋ i̱ laniingˉ ꞌgøngꞌˊ do, jo̱baꞌ ꞌnéˉ e eeˉnaꞌ røøbˋ có̱o̱ꞌ˜ jaléngꞌˋ dseaˋ jmɨgüíˋ. 2-3 Co̱faꞌ lɨ˜ lɨ́ɨˊ lala: e co̱o̱ˋ lɨ˜ sɨseángꞌˊnaꞌ fɨ́ɨngˊnaꞌ co̱lɨɨng˜, jo̱ lajeeˇ e sɨseángꞌˊnaꞌ do niguiéeˊ jaangˋ dseaˋ i̱ seaˋ cuuˉ i̱ quiꞌˊ ꞌmɨꞌˊ e jloꞌˆ jo̱guɨ quie̱rˊ ñíˆ iʉ˜ niguooˋ e ꞌmoꞌˆ eáangˊ, jo̱ jo̱baꞌ eáamˊ guiʉ́ˉ niꞌíingꞌ˜naꞌre, jo̱guɨ jaangˋ ꞌnʉ́ꞌˋ nifɨ́ꞌˆnaꞌre lala: “Níˋ e fɨˊ lɨ˜ jloꞌˆguɨ la.” Dsʉꞌ lajeeˇ jo̱b cajo̱ niguiéeˊ jaangˋ dseaˋ tiñíingˉ e fɨˊ lɨ˜ sɨseángꞌˊnaꞌ do i̱ quiꞌˊ ꞌmɨꞌˊ e sɨto̱ꞌˊ, jo̱ jaangˋ ꞌnʉ́ꞌˋ nifɨ́ꞌˆnaꞌre lala: “Do güɨnooˋtea ꞌnʉˋ lɨ́ꞌˆ doguɨjiʉ”, o̱si “Güɨguieengˉtea uøꞌˊ lɨ́ꞌˉ ni˜ uǿˉ lɨ́ꞌˆ do.” 4 Jo̱ song lajo̱bɨ fóꞌˋnaꞌ, jo̱baꞌ gabˋ lɨ́ɨˊ quíiˉnaꞌ, co̱ꞌ nɨjmooˋnaꞌ e nɨguíimꞌ˜baꞌre jóng uíiꞌ˜ e nɨꞌɨˊ óoˊnaꞌ e dseaˋ seaˋ cuuˉbingꞌ i̱ niingˉguɨ, dsʉꞌ o̱ꞌ lajo̱.\n5 Jo̱ nʉ́ʉˉnaꞌ jaléꞌˋ e nifɨ́ɨˆguɨ́ɨ ꞌnʉ́ꞌˋ la, dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ: ꞌNéˉ nicá̱ˉ ꞌnʉ́ꞌˋ cuente e Fidiéeˇbingꞌ nɨcaguíngꞌˋ jaléngꞌˋ dseaˋ tiñíingˉ fɨˊ quiniˇ jaléngꞌˋ dseaˋ jmɨgüíˋ e laco̱ꞌ niꞌuíiñꞌˉ do dseaˋ i̱ lajangꞌˉ teáangˉ teáˋ fɨˊ guiʉ́ˉ có̱o̱ꞌ˜ Dseaˋ Jmáangˉ laco̱ꞌ sɨꞌíˆ, jo̱guɨ lajo̱baꞌ e niꞌíngꞌˋ i̱ dseaˋ íˋ e Fidiéeˇ quie̱ˊ nifɨˊ quiáꞌrˉ lɨ́ꞌˆ laco̱ꞌ jí̱i̱ꞌ˜ e nɨcajíngꞌˉ dseaˋ do lamɨ˜ jéengˊguɨ e nicuǿꞌrˉ jaléngꞌˋ dseaˋ i̱ ꞌneáangˋ írˋ. 6 Jo̱ dsʉꞌ ꞌnʉ́ꞌˋ lɨ́ꞌˉ lɨˊ jmɨꞌuǿngˆnaꞌ jaléngꞌˋ dseaˋ tiñíingˉ, co̱ꞌ jaˋ jmɨꞌgooˋnaꞌre. Jo̱ ¿jaˋ ca̱ˋnaꞌ cuente e jaléngꞌˋ dseaˋ seaˋ cuuˉbingꞌ i̱ jmángꞌˋ ꞌnʉ́ꞌˋ gaˋ, jo̱guɨ íˋbingꞌ cajo̱ i̱ dsijeáangˉ ꞌnʉ́ꞌˋ laguidseaangˆ fɨˊ quiniˇ dseata˜? 7 Jo̱ té̱e̱ˊ óoˊnaꞌ cajo̱ e i̱ dseaˋ seaˋ cuuˉbingꞌ i̱ féꞌˋ júuˆ ꞌlɨꞌˆ quiáꞌˉ Dseaˋ Jmáangˉ có̱o̱ꞌ˜ jaléngꞌˋ dseaˋ quiáꞌrˉ.\n8 Jo̱ e guiʉ́ˉbaꞌ jmooˋ ꞌnʉ́ꞌˋ song dseángꞌˉ e lajangꞌˉ nʉ́ʉꞌ˜naꞌ lají̱i̱ꞌ˜ júuˆ e laniingˉ eáangˊ lɨ́ꞌˆ laco̱ꞌguɨ la féꞌˋ fɨˊ ni˜ jiˋ quiáꞌˉ Fidiéeˇ lɨ˜ féꞌˋ lala: “Jmiꞌneáangˋ jaléngꞌˋ dseaˋ rúnꞌˋ lɨ́ꞌˆ laco̱ꞌguɨ jmiꞌneáanꞌˋ uøꞌˊ.” 9 Dsʉꞌ fɨng song jaˋ røøˋ jmooˋnaꞌ có̱o̱ꞌ˜ lajaangˋ lajaangˋ dseaˋ rúngꞌˋnaꞌ, jo̱baꞌ nɨlɨ́ɨˊ e nɨbeáangꞌ˜naꞌ dseeˉ yaam˜baꞌ jóng, jo̱guɨ nɨꞌooˉbaꞌ dseeˉ, co̱ꞌ jaˋ cajmitíˆnaꞌ júuˆ quiʉꞌˊ ta˜ quiáꞌˉ Fidiéeˇ. 10 Jo̱ faꞌ nʉ́ʉꞌ˜ jaangˋ dseaˋ jaléꞌˋ e júuˆ quiáꞌˉ Fidiéeˇ do dsʉꞌ jaˋ jmitir˜ faꞌ co̱o̱bˋ e júuˆ do, jo̱baꞌ dseángꞌˉ óoˋbre dseeˉ jóng, co̱ꞌ jaˋ jmitir˜ dseángꞌˉ lajaléꞌˋ e júuˆ quiáꞌˉ dseaˋ do. 11 Co̱ꞌ ꞌñiabꞌˊ Fidiéeˇ dseaˋ cajíñꞌˉ lala cajo̱: “Jaˋ ꞌleeꞌ˜ e güɨ́nꞌˋ có̱o̱ꞌ˜ dseañʉꞌˋ o̱si dseamɨ́ˋ i̱ o̱ꞌ quíiꞌˉ.” Jo̱guɨ cajímꞌˉbɨguɨr cajo̱: “Jaˋ jnganꞌˆ dseaˋ rúnꞌˋ.” Jo̱baꞌ jiaˋ fɨng jaˋ mɨˊ cajméeˋ dseaˋ e güɨɨiñˋ có̱o̱ꞌ˜ dseaˋ i̱ o̱ꞌ quiáꞌrˉ, jo̱ dsʉꞌ song nɨcajngamꞌˊbre dseaˋ rúiñꞌˋ, jo̱baꞌ nɨcabeámꞌˋ dseeˉ ꞌñiaꞌrˊ jóng, co̱ꞌ jaˋ mɨˊ calɨnʉ́ʉꞌr˜ dseángꞌˉ lajaléꞌˋ júuˆ quiáꞌˉ Fidiéeˇ. 12 Jo̱ lɨ́ꞌˆ doñiˊ eeˋ e nifoꞌˆnaꞌ o̱si lɨ́ꞌˆ doñiˊ eeˋ e nijméeˆnaꞌ, ꞌnéˉ niꞌeeˉnaꞌ røøˋ laco̱ꞌ catɨ́ɨngˉ e jmóoˋ dseaˋ quiáꞌˉ Dseaˋ Jmáangˉ, co̱ꞌ Fidiéeˇbingꞌ i̱ niquidsiˊ íꞌˋ quíiˉnaꞌ có̱o̱ꞌ˜ e júuˆ e nileángˋnaaꞌ jee˜ jaléꞌˋ dseeˉ quíˉiiꞌ do. 13 Jo̱ jaléngꞌˋ dseaˋ i̱ jaˋ mɨˊ fɨ́ɨˉ calɨ́ngˉ jaléngꞌˋ dseaˋ rúngꞌˋ, jo̱baꞌ lajo̱b nijméˉ Fidiéeˇ có̱o̱ꞌ˜ írˋ cajo̱ mɨ˜ tɨˊ lɨ˜ nitɨ́ˉ íꞌˋ quiáꞌrˉ; jo̱ dsʉꞌ jaléngꞌˋguɨ dseaˋ i̱ nɨcalɨ́ˉ fɨ́ɨˉ lɨ́ɨngˉ jaléngꞌˋ dseaˋ rúngꞌˋ, guiʉ́bˉ nidsijéeˊ quiáꞌrˉ mɨ˜ nitɨ́ˉ oor˜ e niquidsiˊ Fidiéeˇ íꞌˋ quiáꞌˉ jaléngꞌˋ dseaˋ jmɨgüíˋ.\nꞌNéˉ e jmitib˜ dseaˋ o̱ꞌ lɨco̱ꞌ féꞌrˋ\n14 Jo̱ lajo̱baꞌ fɨ́ɨˉguɨ́ɨ ꞌnʉ́ꞌˋ, dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ, dseángꞌˉ jaˋ eeˋ ta˜ íingˆ quíiˉnaꞌ e fóꞌˋnaꞌ e jáꞌˉ lɨ́ɨngˋnaꞌ júuˆ quiáꞌˉ Dseaˋ Jmáangˉ song jaˋguɨ jmitíˆnaꞌ lají̱i̱ꞌ˜ júuˆ quiáꞌˉ dseaˋ do. Co̱ꞌ i̱ dseaˋ i̱ féꞌˋ e jáꞌˉ lɨ́ɨiñˋ júuˆ quiáꞌˉ Dseaˋ Jmáangˉ jo̱ dsʉꞌ jaˋ nʉ́ʉꞌr˜ e faꞌ jmitir˜ e júuˆ jo̱, jo̱baꞌ dseángꞌˉ jaˋ nileámˋbre jee˜ jaléꞌˋ dseeˉ quiáꞌrˉ. 15-16 Faꞌ majméeꞌˇduuꞌ cuente e jaangˋ dseamɨ́ˋ o̱si jaangˋ dseañʉꞌˋ i̱ lɨ́ɨngˊ dseaˋ quiáꞌˉ Dseaˋ Jmáangˉ i̱ jaˋ seaˋ jaléꞌˋ e ꞌnéˉ, faꞌ la sɨ̱ꞌrˆ o̱si jaléꞌˋ e dǿꞌrˉ e lalíingˋ laco̱o̱ˋ jmɨɨ˜ laco̱o̱ˋ jmɨɨ˜, jo̱guɨ jaangˋ lajeeˇ ꞌnʉ́ꞌˋ nifɨ́ꞌˆnaꞌre lala: “Guǿngꞌˊ có̱o̱ꞌ˜ e guiʉ́ˉ guiáꞌˆ fɨˊ, jo̱ jaˋ güɨlíˋ güɨquɨ́ɨnꞌˉ, jo̱guɨ quiéꞌˋ la tíiˊ e jáˉ oꞌˊ.” Jo̱ dsʉꞌ fɨng song i̱ dseaˋ i̱ cajíngꞌˉ do jaˋ eeˋ cuøꞌrˊ jí̱i̱ꞌ˜ co̱o̱ˋ i̱ dseaˋ íˋ lají̱i̱ꞌ˜ e ꞌnéˉ quiáꞌrˉ e táaiñˋ fɨˊ jmɨgüíˋ la, jo̱baꞌ dseángꞌˉ jaˋ eeˋ ta˜ íingˆ e jo̱ jí̱i̱ꞌ˜ co̱o̱ˋ quiáꞌrˉ fɨng song lajo̱bɨ jmóorˋ. 17 Jo̱ lajo̱b lɨ́ɨˊ mɨ˜ jíngꞌˉ dseaˋ e jáꞌˉ lɨ́ɨiñˋ júuˆ quiáꞌˉ Dseaˋ Jmáangˉ, dsʉꞌ fɨng song jaˋguɨ nʉ́ʉꞌ˜ dseaˋ dseángꞌˉ lajaléꞌˋ e júuˆ quiáꞌˉ dseaˋ do, jo̱baꞌ jaˋ eeˋ ta˜ íingˆ quiáꞌrˉ e jíñꞌˉ e jáꞌˉ lɨ́ɨiñˋ e júuˆ jo̱. Co̱ꞌ song jaˋ éerˋ laco̱ꞌ sɨꞌíˆ có̱o̱ꞌ˜ e júuˆ e jáꞌˉ lɨ́ɨiñˋ do, jo̱baꞌ jaˋ eeˋ ta˜ íingˆ quiáꞌrˉ jí̱i̱ꞌ˜ co̱o̱ˋ.\n18 Jo̱ jialfaꞌ i̱ lɨɨng˜ dseaˋ niféꞌrˋ: “ꞌNʉˋ fóꞌˋ e jáꞌˉ lɨ́ɨnꞌˋ júuˆ quiáꞌˉ Dseaˋ Jmáangˉ, jo̱guɨ jnea˜ fáꞌˉa e nʉ́ʉꞌ˜baa e júuˆ jo̱.” Jo̱baꞌ fɨ́ɨˉɨ ꞌnʉ́ꞌˋ, éeꞌ˜duꞌ jnea˜ e jáꞌˉ lɨ́ɨnꞌˋ júuˆ quiáꞌˉ Dseaˋ Jmáangˉ nañiˊ faꞌ e jaˋ nʉ́ʉꞌ˜ e júuˆ jo̱, jo̱guɨ jnea˜guɨ niꞌéeˆduu ꞌnʉˋ e dseángꞌˉ e jábꞌˉ lɨ́ɨnˋn júuˆ quiáꞌˉ Dseaˋ Jmáangˉ, co̱ꞌ dseángꞌˉ nʉ́ʉꞌ˜baa e júuˆ jo̱.\n19 Jo̱guɨ ꞌnʉˋ nɨjáꞌˉ nɨlɨ́ɨnꞌˋ e seemˋ Fidiéeˇ, jo̱ guiʉ́bˉ jmóoˋ song lajo̱b ɨˊ oꞌˊ, co̱ꞌ e jáꞌˉ e júuˆ jo̱. Dsʉꞌ ꞌnéˉ e tó̱o̱ˋ oꞌˊ cajo̱ e la quie̱ˊ tɨˊ jaléngꞌˋ i̱ ꞌlɨmꞌˆ jáꞌˉ lɨ́ɨiñˋ e jo̱, jo̱baꞌ dsíngꞌˉ jléeiñˋ dsʉꞌ uíiꞌ˜ e ꞌgǿiñꞌˋ Fidiéeˇ. 20 Jo̱ jie˜ mɨˊ jmɨcaanꞌˇ meléˉ, co̱ꞌ jaˋ eeˋ ta˜ íingˆ jí̱i̱ꞌ˜ co̱o̱ˋ quíiꞌˉ e jáꞌˉ lɨ́ɨnꞌˋ júuˆ quiáꞌˉ Dseaˋ Jmáangˉ song jaˋguɨ nʉ́ʉꞌ˜ e júuˆ jo̱. 21 Co̱ꞌ ꞌnéˉ e tó̱o̱bˋ oꞌˊ cajo̱ e caꞌímꞌˋ Fidiéeˇ i̱ ꞌlɨɨ˜ yʉ́ʉꞌ˜ quíˆiiꞌ i̱ siiˋ Abraham do e lɨ́ɨiñˊ jaangˋ dseaˋ guiúmˉ fɨˊ quinirˇ, co̱ꞌ cajméeˋbre nʉ́ʉꞌr˜ júuˆ quiáꞌˉ Fidiéeˇ mɨ˜ cacuøiñꞌˊ i̱ jó̱o̱rˊ i̱ siiˋ Isáaˊ do e sɨꞌíˆ nijngáiñꞌˉ do fɨˊ quiniˇ dseaˋ do. 22 Jo̱baꞌ nɨñíˆbɨ e i̱ ꞌlɨɨ˜ yʉ́ʉꞌ˜ Abraham do cajmilir˜ e jáꞌˉ lɨ́ɨiñˋ júuˆ quiáꞌˉ Fidiéeˇ uíiꞌ˜ có̱o̱ꞌ˜ jaléꞌˋ e cajméerˋ do. Jo̱ laꞌeáangˊ có̱o̱ꞌ˜ e jo̱, jo̱baꞌ cuøˊ li˜ e caꞌiéꞌˋ e dseángꞌˉ e jábꞌˉ lɨ́ɨiñˋ júuˆ quiáꞌˉ dseaˋ do laco̱ꞌ sɨꞌíˆ. 23 Jo̱ lajo̱baꞌ calɨti˜ jaléꞌˋ e féꞌˋ fɨˊ ni˜ jiˋ quiáꞌˉ Fidiéeˇ lɨ˜ féꞌˋ lala: “I̱ ꞌlɨɨ˜ yʉ́ʉꞌ˜ Abraham do jábꞌˉ calɨ́iñˉ júuˆ quiáꞌˉ Fidiéeˇ, jo̱baꞌ Fidiéeˇ caꞌíñꞌˋ dseaˋ do e lɨ́ɨiñˊ jaangˋ dseaˋ i̱ jaˋ carøøngˋ dseeˉ.” Jo̱baꞌ calɨsíˋ i̱ ꞌlɨɨ˜ yʉ́ʉꞌ˜ Abraham do jaangˋ dseaˋ i̱ eáangˊ iing˜ rúngꞌˋ có̱o̱ꞌ˜ Fidiéeˇ.\n24 Jo̱ nɨñíˆbɨ ꞌnʉ́ꞌˋ guiʉ́ˉ cajo̱ e ímꞌˋ Fidiéeˇ dseaˋ e lɨiñꞌˊ dseaˋ i̱ jaˋ røøngˋ dseeˉ jaléngꞌˋ i̱ nʉ́ʉꞌ˜ jaléꞌˋ júuˆ quiáꞌrˉ, jo̱ o̱ꞌ i̱ dseaˋ i̱ jí̱i̱ꞌ˜ lɨco̱ꞌ féꞌˋ e jáꞌˉ lɨ́ɨiñˋ júuˆ quiáꞌˉ dseaˋ do.\n25 Jo̱ lajo̱b calɨ́ˉ cajo̱ có̱o̱ꞌ˜ jaangˋ dseamɨ́ˋ i̱ siiˋ Rahab i̱ calɨséngˋ malɨɨ˜guɨ eáangˊ i̱ cajméeˋ ta˜ ꞌnɨ́ɨngˋ ꞌñiaꞌˊ. Co̱ꞌ ie˜ jo̱ Fidiéeˇ caꞌímꞌˋbreiñꞌ do e lɨiñꞌˊ jaangˋ dseaˋ i̱ jaˋ røøngˋ dseeˉ fɨˊ quinirˇ uíiꞌ˜ e cajméerˋ e cacuørˊ lɨ˜ nijé̱ˉ dseaˋ Israel i̱ casíingˋ dseaˋ góoˋ Josué nʉ́ꞌˉguɨ e ningɨ́ngˉ jaléngꞌˋ dseaˋ Israel do fɨˊ lɨ˜ se̱ꞌˊ Canaán. Jo̱ i̱ dseamɨ́ˋ la cajmɨcó̱o̱ꞌ˜bre i̱ dseaˋ do e caguiéngꞌˊneiñꞌ fɨˊ lɨ˜ jiéꞌˋ e laco̱ꞌ caláiñꞌˋ do có̱o̱ꞌ˜ jaléngꞌˋ dseaˋ i̱ ꞌníꞌˋ níiˉ quiáꞌrˉ. 26 Jo̱ lajo̱b lɨ́ɨˊ, faꞌ mɨ˜ cangoꞌˉ jmɨguíˋ quiáꞌˉ jaangˋ dseaˋ jo̱ júumˉbre, jo̱baꞌ joˋ eeˋ ta˜ íingˆ jí̱i̱ꞌ˜ co̱o̱ˋ e ngúuˊ táaiñˋ do jóng. Jo̱ lajo̱b lɨ́ɨˊ cajo̱, jaˋ eeˋ ta˜ íingˆ mɨ˜ féꞌˋ dseaˋ e jáꞌˉ lɨ́ɨiñˋ júuˆ quiáꞌˉ Fidiéeˇ song jaˋguɨ nʉ́ʉꞌr˜ faꞌ e nijmitir˜ e júuˆ quiáꞌˉ dseaˋ do.


Pajenn:Franklin - Ledan - Guizieguez ar pautr-cos Richard.djvu/19 - Wikimammenn\nPajenn:Franklin - Ledan - Guizieguez ar pautr-cos Richard.djvu/19\nna sonjec’h qet marteze nemeur er baeamant ; mes, evel a lavar ar pautr-côs Richard, ar greançourien o deus guelloc’h memor eguet an debitourien ; beza ez int ar rum eus ar bed ar muia supertitius. Ne zeus observatour ebet muioc’h acqedus egueto eus an oll poentchou deus an armanac.\nAn doctrin-se, va miguonet, a zo hini ar reson hac ar prudanç. Na zit qet gouscoude d’en em gonfia hepqen\nAdtapet diwar « https://br.wikisource.org/w/index.php?title=Pajenn:Franklin_-_Ledan_-_Guizieguez_ar_pautr-cos_Richard.djvu/19&oldid=147042 »\nKemmoù diwezhañ degaset d'ar bajenn-mañ d'an 16 Du 2018, da 14:14.


Cross Hands zo ur gêriadenn eus Kembre, e gevred Sir Gaerfyrddin, e Cwm Gwendraeth.\nEmañ Cross Hands er reter da gêr Caerfyrddin hag en hanternoz da Llanelli. Un takad labourerezh zo war harzoù ar gêriadenn. A-fet melestradurezh emañ Cross Hands e kumuniezh Llannon hag a zo enni ivez kêriadennoù Gors-las, Cefneithin, Pen-y-groes ha Tymbl.\nN'eus anv kembraek ebet gant ar gêriadenn. A-hervez eo bet anvet Cross Hands abaalmour ma veze eskemmet eno prizonidi o tont eus bac'hioù Caerfyrddin hag Abertawe.\nAdtapet diwar « https://br.wikipedia.org/w/index.php?title=Cross_Hands&oldid=1688924 »\nKemmoù diwezhañ degaset d'ar bajenn-mañ d'an 16 C'hwe 2016, da 16:59.


(Adkaset eus Liga Fronte Veneto)\nLiga Veneta Repubblica a zo ur strollad dizalc'hour ha venetour a stourm da aozañ ur riez dizalc'h e Veneto. Krouet e voe e 1988 goude un disrann diouzh Liga Veneta-Lega Nord. Anvet e voe da gentañ Liga Veneta Repubblica ha goude Veneti d'Europa kent kemer an anv Liga Fronte Veneto goude e unvaniezh gant ar Fronte Marco Polo, hag adkemer e anv kentañ e 2007. Bleiniet eo gant Fabrizio Comencini a oa bet sekretour broadel Liga Veneta (skourr venetat Lega Nord goude 1991) eus 1995 betek 1998.\n1.1 Darvoudoù nevez\nE 1998 e tivizas 7 eus an dek kannad a oa gant Liga Veneta-Lega Nord er c'huzul rannvroel (Fabrizio Comencini, Ettore Beggiato, Alessio Morosin, Mariangelo Foggiato, Alberto Poirè, Michele Munaretto ha Franco Roccon) diazezañ ur strollad nevez, Liga Veneta Repubblica e anv. Mont a raent d'ober al lodenn venetourañ eus al Liga Veneta, tra ma oa an dud a choazas chom gant Lega Nord a-enep an taihoù dreist holl.\nDaoust m'o devoe un disoc'h mat a-walc'h (3,5%) en dilennadeg europat e 1999, ne voent ket barrek da gaout kannaded er c'huzul rannvroel e 2000 abalamour ma oa ur strollad venetour arall, ar Fronte Marco Polo (1,2%) ha da verzh al Liga Veneta (12%).\nE 2001 en em unanas gant ar Fronte Marco Polo da grouiñ Liga Fronte Veneto. Giorgio Vido a voe dilennet da sekretour broadel ha Fabrizio Comencini da brezidant broadel.\nE dilennadegoù broadel 2001 e kinnigas Giuseppe Segato, un dizalc'hour bac'het, war e listenn. Degemerout a reas ouzhpenn 10% a vouezhioù er rannvro met ne zeuas ket a-benn da gaout kannaded.\nE 2003 e voe dilennet Ettore Beggiato da sekretour broadel. Diaes e oa an traoù evit ar strollad en amzer-se. Ne oa kannad ebet gantañ ha fall e oa ar sontadegoù. E 2004 e klaskas kentrec'hiñ e izili da vont e-barzh ar Raktres Biz.\nFabrizio Comencini a nac'has peogwir an dra-se, emezañ, a dalvezfe fin emrenerezh ar strollad. Goude ur c'hendalc'h fourgasus, ez eas kuit eus ar strollad ur bagad bleiniet gant Ettore Beggiato, Mariangelo Foggiato ha Michele Munaretto tra ma voe dilennet Fabrizio Comencini da sekretour broadel hag Alessio Morosin da brezidant broadel.\nE 2005 e harpas ar strollad kannad tu-kleiz ar c'hreiz da bennrennerezh ar rannvro, Massimo Carraro. 1,2% eus ar mouezhioù a zegemeras tra ma c'houneze ar Raktres Biz 5,6% (15,6% e Treviso).\nEvit dilennadegoù broadel 2006 e kevreas ar strollad gant Unvaniezh Romano Prodi met gwashoc'h e voe e zisoc'hoù (0,7%).\nDarvoudoù nevez[kemmañ | kemmañ ar vammenn]\nHarpet he deus Liga Fronte Veneto Giorgio Carollo asambles gant Veneto per il Partito Popolare Europeo, Italia dei Valori, Popolari UDEUR ha Democrazia Cristiana. N'en deus gounezet Carolo nemet 9,9% eus ar mouezhioù avat. D'an 9 a viz Here 2007 e krouas Liga Fronte Veneto ur c'hevread iskis gant Democrazia Cristiana ha Veneto per il Partito Popolare Europeo.\nSekretour broadel: Fabrizio Comencini (1998-2000), Ettore Beggiato (2000-2001), Giorgio Vido (2001-03), Ettore Beggiato (2003-04), Fabrizio Comencini (2004-...)\nPrezidant broadel: Mariangelo Foggiato (1998-99), Donato Manfroi (1999-2000), Fabrizio Comencini (2000-2004), Alessio Morosin (2004-...)\nAdtapet diwar « https://br.wikipedia.org/w/index.php?title=Liga_Veneta_Repubblica&oldid=1466379 »\nKemmoù diwezhañ degaset d'ar bajenn-mañ d'an 4 Ebr 2013, da 17:13.


Buhez ar Sent/1894/Samson - Wikimammenn\nBuhez ar Sent/1894/Samson\n◄ Anna Samson Nazer ha Sels ►\nPa oue echu he studi ganthan, Samson a gemeraz ann Ursiou sakr dre ali he vestr. Neuze e teuaz da vir ar pez en doa lavaret sant Ildut divar he benn ar vech genta m’en doa he velet. Goude beza he vriatet gant karantez, sant Ildut a ioa bet klevet o lavaret : « — Pebez anaoudegez vad ne dleomp-ni ket d’ehoc’h, o va Doue, abalamour m’oc’h euz lakeat ann heol-ma da zevel enn hor bro ! Nag a boblou a vezo sklerijennet ganthan enn tu-ma hag enn tu all d’ar mor ! Nag a dud a vezo dlaourien d’ezhan euz ho zilvidigez ! Ia, setu aze eur c’hrouadur hag a vezo eunn deiz henor ar Vretouned ha gloar ann Iliz. »\nNeuze eunn eal a lavaraz d’ezhan treuzi ar mor evit dont da Vreiz, ha Samson a zentaz raktal ouz ar vouez-se euz ann env. Diskenn a eure var douar Breiz e kichen kear Dol, hag abarz nemeur e oue choazet evit kenta eskop ar gear-ma. Mes araok ann dra-ze en doa savet eur gouent evit loja ar venac’h a ioa oc’h ober koumpagnunez d’ezhan, hag oa en em lakeat da gelenn ann dud divar dro var guirioneziou ar feiz.\nAdtapet diwar « https://br.wikisource.org/w/index.php?title=Buhez_ar_Sent/1894/Samson&oldid=28606 »\nKemmoù diwezhañ degaset d'ar bajenn-mañ d'an 5 Kzu 2011, da 18:04.


Ursule Thierrier - Wikipedia\nUrsule Thierrier, ganet d'ar 16 Eost 1755 e Montfort-l'Amaury (Yvelines), a oa ur vaouez c'hall deuet da chom da Landreger war-dro dibenn an XVIIIvet kantved. Dimezet e oa da Bierre Taupin, un Norman hag a oa mevel gant Augustin-René-Louis Le Mintier de Saint-André (1729-1801), eskob diwezhañ Landreger ; pemp bugel o devoa.\nE 1789, ma oa Landregeriz a-du gant an Dispac'h gall, e oa an eskob a-enep dezho. Ha hennezh a rankas mont da glask repu da Vro-Saoz. War a seblant ez eas e vevel gantañ d'e heul. Ar veleien avat ne oant ket holl evit tec'hel eveltañ, ha kuzhat a raent ; ha lod a voe sikouret gant Ursule Taupin.\nPlakenn e Montfort-l'Amaury\nFlatret e voe ar vaouez moarvat, harzet, kondaonet en ur prosez e Lannuon, ha dibennet e Landreger d'ar 4 a viz Mae 1794, dre ma voe tamallet dezhi bezañ sikouret daou veleg da guzhat, André Le Gall ha François Lageat.\nHe fried, ganet d'an 31 Meurzh 1753 en Omméel (Orne) a zistroas eus Bro-Saoz da gas e zial da benn. Sevel a reas ur bagad chouaned e Treger. Lazhet e voe d'an 10 a viz C'hwevrer 1800 en eil emgann etre republikaned Benac'h hag ar chouaned e Treglañviz.\nUr blakenn-goun dezhi zo ouzh un ti e Landreger, hag unan all e Montfort-l'Amaury.\nUr poltred anezhi\nAdtapet diwar « https://br.wikipedia.org/w/index.php?title=Ursule_Thierrier&oldid=1981447 »\nKemm diwezhañ d'an 19 Meu 2022 da 13:51\nKemmoù diwezhañ degaset d'ar bajenn-mañ d'an 19 Meu 2022, da 13:51.


William Salesbury - Wikipedia\nWilliam Salesbury (war-dro 1520 – war-dro 1584) a oa ul lenneg kembreat eus ar XVIvet kantved. Gantañ e voe graet an droidigezh kentañ eus an Testamant Nevez e kembraeg, embannet e 1567.\n”Monumant d’an Droerien”, e Llanelwy, gant delwenn William Salesbury e-kreiz\nE vuhez hag e labourAozañ\nGanet e oa bet e Llansannan, e Sir Ddinbych gwechall hag e Sir Conwy bremañ, met tremen a reas ar braz eus e yaouankiz e Plas Isa, war lez Llanrwst. Studioù a reas e skol-veur Oxford, ma teskas hebraeg, henc’hresianeg ha latin. Eno e reas anaoudegezh gant levrioù Martin Luther ha William Tyndale, berzet gant an Iliz katolik, ha gant an teknikoù moullañ. E 1547 e voe embannet gantañ ur geriadur saozneg-kembraeg hag ul levr anvet Oll synnwyr pen Kembero ygyd, un dastumad krennlavarioù kembraek savet gant ar barzh Gruffudd Hiraethog.\nEvel Erasmus ha Martin Luther, e kave da William Salesbury e oa mat lakaat treiñ ar Bibl e yezh vamm an dud. Protestant penn-kil-ha-troad e oa ha rankout a reas chom kuzhet e-pad ren ar rouanez katolik Mari Iañ (1553-1558), hag e-keit-se en voe moullet skrid ebet gantañ. En em adlakaat a reas da sevel troidigezhioù pa erruas ar rouanez Elesbed Iañ war an tron. E 1563 e voe votet un destenn gant ar parlamant a c’houlenne lakaat treiñ ar Bibl e kembraeg. Labourat a reas Salesbury, a-gevret gant Richard Davies, eskob Tyddewi, ha Thomas Huet, eus iliz-veur Tyddewi ivez, war un droidigezh eus an Testamant Nevez, diwar an henc’hresianeg e kembraeg. Embannet e voe an droidigezh-se d’ar 7 a viz Here 1567. Labourat a reas ivez da dreiñ ar e kembraeg, hag embannet e voe an droidigezh, “Y llyfr Gweddi Gyffredin”, e 1567 ivez. Embann a reas un droidigezh kembraek eus lennadurioù ar pevar Aviel ha Lizhiri an Ebestel hag a gaver er "Book of Common Prayer" (Levr ar Bedenn Voutin), levr oferenn an Anglikaned, dindan an titl Kynniver Llith a Ban (1551).\nGant William Salesbury e voe embannet ivez ul levr a daolenne soniadoù ar c’hembraeg, A briefe and a playne introduction, teachyng how to pronounce the letters in the British tong (1550, eil embannadur e 1567).\nEn e droidigezhioù e klaskas Salesbury ober gant ur c’hembraeg unvan hag a vefe degemeret gant al lenneien e Kembre. Evit se e roas ul liv latin da c’herioù zo : skrivañ a rae eccles e-lec’h eglwys (iliz) ha discipulon e-lec’h disgybl(i)on (diskibled). Aet eo ar skrivadoù-se da get hiziv. Ha ne chom ket kalz roudoù eus e zoare-skrivañ er c’hembraeg a vremañ.\nOll synnwyr pen Kembero ygyd (1547)\nA Dictionary in Englyshe and Welshe (1547)\nA briefe and a playne introduction, teaching how to pronounce the letters in the British tong (1550, eil embannadur e 1567)\nKynniver Llith a Ban (1551)\nY Testament Newydd (1567)\nTestament Newydd, troidigezh William Salesbury enlinenn\nY Bywgraffiadur Ar-lein – Williams Salesbury\nAdtapet diwar « https://br.wikipedia.org/w/index.php?title=William_Salesbury&oldid=1957769 »\nKemm diwezhañ d'an 15 C'hwe 2022 da 10:58\nKemmoù diwezhañ degaset d'ar bajenn-mañ d'an 15 C'hwe 2022, da 10:58.


Kil-sell war ar bloavezh 2016-2017 – MLK-Gwened\nIzili MLK-Gwened a ra un ehan etre an 11 a viz Gouere hag ar 27 a viz Eost. Ret eo diskuizhañ rak labour a vo en diskar-amzer a-benn lakaat ar Bizh en amred e dibenn miz Genver 2018 !\nDevoudus eo bet dibenn 2016\nE miz Here 2016 eo bet divizet ez amredfe ar moneiz en etrekumuniezh nevez “Morbihan-tolpad Gwened”.\nEtre miz Du 2016 ha miz Genver 2017 an anv — Bizh — a zo bet dibabet evit ar Moneiz Lec’hel Klokaat Keodedel e-pad Forum Kevredigezhel Lec’hel 2017. Emvod-meur an 22 a viz Mae 2017 en deus gwiriekaet rumm benel ha logo ar Bizh .\nUr stur-follenn evit 2017\nUr stur-follenn a zo bet krouet en doare da lakaat ar Bizh en amred e miz Genver 2018, e-doug an 10ved Forum Kevredigezhel Lec’hel. Bodadoù-labour a zo bet krouet evit se :\nAr bodad kehentiñ a bleustr war ar steuñv kehentiñ hag identelezh gweled ar Bizh. Prientet en deus ur follenn-bleg nevez a vo dasparzhet an diskar-amzer-mañ. Ul load nevez gouestlet d’ar Bizh a zo war ar stern.\nTresadennoù ar bilhedoù a vo kinniget d’an distro.\nAr bodad rouedad en deus kejet gant kalz tud a vicher. Ur strolladig studierien GEA IUT Gwened en deus kroget un emklask evit resisaat ar pezh a c’hortozent. Ma ‘z oc’h a vicher ha dedennet, e c’hellit mont e darempred ganeomp.\nAr strollad kalvezel en deus graet ur rakkellidsteuñv evit 2018-2020. Live an dellezad dastroadur, ar skodennoù da zont evit ar preveziaded hag evit an dud a-vicher, argerzhad gratadur an dud a vicher, a zo bet divizet ivez.\nEmañ o studiañ ar c’hudennoù bank. An holl poentoù-se a vo gwiriet d’an distro. Da c’houzout : ar Bizh ne gollo ket eus he dalvoudegezh, ha ne vo ket a vatadenn.\nE-doug ar bloaz-mañ, MLK-Gwened en deus kinniget e raktres da geñver meur a emvod-breud foran ha dirak meur a gevredigezh lec’hel.\nLabour evit diskar-amzer 2017\nChom a ra labour, dreist holl :\ngwiriekaat karta ar Bizh ha reolennoù ezeladur ar preveziaded hag an dud a vicher ;\nluskañ load ar Bizh hag ar skorioù kehentiñ nevez ;\nsevel ar rouedadoù tud a vicher kentañ ;\nbrudañ gwelloc’h ar Bizh ha prientiñ he amred da geñver ar FKL 2018…\n… setu ar pazennoù brasañ ! Ur bern traoù all a zo da ober ivez.\nSikour a reot kalz ac’hanomp ma gomzit eus ar Bizh tro dro deoc’h. Hervez ho c’hoant e c’hellit zoken dont da vezañ kehenter en ho kumun..\nMa ‘z oc’h dedennet gant krouidigezh ar Bizh, deuit d’hon heul er gevredigezh. An distro a vo d’al lun 28 a viz Eost evit un emvod-meur.\nUn hañv plijus d’an holl !\nAuthor gersanPosted on 16 July 2017 19 July 2017 Categories actualité, kevredigezh, Bizh, correspondant, arc'hantaouiñ, raktres, tiriad\nPrevious Previous post: Ar bizh he deus he logo !\nNext Next post: Bilhiji 0,5 / 1 / 3 / 5 / 10 ha 20 Bizh


Purmerend (distagañ :) a zo ur gumun hag ur gêr e proviñs Noord-Holland en Izelvroioù. 24,56 km2 eo gorread Purmerend (douar : 23,74 km2, dour : 0,82 km2). D'an 31 a viz Mae 2009 e oa 78 846 annezad enni. Tro-dro da bPurmerend ez eus polderioù evel hini Purmer, Beemster ha hini Wormer. Dont a reas Purmerend da vezañ kreiz kenwerzh ar rannvro, daout ma keskas goustad he foblañs. Er bloavezhioù 1960 e krogas ar boblañs da greskiñ, eus 10 000 den betek ouzhpenn 70 000. Kreskiñ a reas ivez an niver a diez, da lojañ tud a labour en Amsterdam. Kenderc'hel a ra ar c'hresk hiziv an deiz. An distrigoù da-heul a ya d'ober kumun Purmerend : Centrum ('het stadje'), Zuiderpolder, Overwhere-Noord, Overwhere-Zuid, De Gors, De Gors-Zuid, De Gors-Noord, West, Purmer-Zuid, Purmer-Noord, Wheermolen, Weidevenne, Baanstee-West, Baanstee-Oost, Baanstee-Noord, De Koog, Molenkoog ha Hazepolder. E kumun Purmerend emañ ivez Purmerbuurt hag ul lodenn eus Purmer (Purmer a zo rannet etre Edam-Volendam ha Waterland).\nKrugell oadoù Purmerend (01/01/2008)\n4 Bet ganet e Purmerend\nPurmerend a voe savet diwar ar gêriadenn pesketaerien anvet Purmer, hag a zo etre teir lenn : Purmermeer, Beemstermeer ha Wormermeer. Purmerend a voe savet gant ur bankour pinvidik eus Amsterdam, Willem Eggert e anv. E 1410 e voe aotreet da sevel e gastell dezhañ, Slot Purmersteijn e anv, gant ar c'hont Willem VI Holland. Chanter sevel ar c'hastell a voe echu e 1413 ha distrujet e voe e 1741. E 1434 e voe roet gwirioù-kêr da bPurmerend. D'an 21 a viz Ebrel 1484 e voe roet “marktrechten”, da lavaret eo gwir da aozañ daou varc'had ar bloaz (“jaarmarkten”) hag ur marc'had sizhuniek (“weekmarkt”) gant ar c'hont Jan van Egmond. Ar pezh a dalveze e c'helle gwerzherien diavaez Purmerend kinnig o marc'hadourezh er marc'had. A-raok 1484 e veze aotreet gwerzhañ boued da boblañs Purmerend nemetken.\nPurmerend e 1674\nE 1500 e oa kresket Purmerend da vat, evel ma c'haller gwelout war gartennoù savet d'ar mare-se. Pa voe dizouret Beemstermeer e 1612 ha Purmermeer e 1622 e voe kollet kalz lec'hioù pesketa. Met pinvidik e oa an tachennoù gounezet war an dour, neuze e reas berzh Purmerend en-dro, hag ar brzh-se a oa diazezet war al labour-douar. D'ar 14 a viz Mae 1940 e voe aloubet Purmerend gant ar Wehrmacht, ha dieubet e voe d'an 9 a viz Mae 1945 gant arme Kanada. E 2003 e voe lakaet Purmerend da gKermisstad van Nederland. (kêr foar an Izelvroioù) e 2003. Ouzhpenn ar foar ez eo brudet Purmerend peogwir e vez aozet enni ur marc'had chatal (deñved ha saout dreist-holl) anvet. Difennet e voe pa voe kleñvedoù-red e-touez al loened (1995 – 2001) hag aotreet en-dro e miz Genver 2002.\nSkeudenn eus Purmerend tapet eus ul loarell\nPurmerend a zo lec'hiet en un tiriad gleborek anvet Waterland. Pa grogas an dud da labourat an douar e oa taouarc'h anezhañ dreist-holl, hag e touljont fardelloù kenstur an eil egile da zizourañ an douar. Met kregiñ a reas an douar da sankañ en dour, neuze e voe dalc'hmat an dud o stourm ouzh an dour, ha tost dibosupl e voe kenderc'hel da labourat an douar. Ar pezh a dalveze ivez e oa ret sevel kement savadur raktreset war douaroù artifisiel pe war dorgennoù.\nKirri-boutin Purmerend a gas da Amsterdam, hag un tren a zo da vont di ivez, dre Zaandam.\nTri zi-gar a zo e Purmerend : Purmerend Weidevenne, Purmerend ha Purmer Overwhere. "Tramplein" eo anv ti-gar kirri-boutin Purmerend.\nE kuzul-kêr Purmerend ez eus 35 dileuriad :\nD66 || Dileuridi:\nBet ganet e PurmerendAozañ\nJan Stuyt (1868), arkitektour\nPieter Oud (1886), ministr an argant ha maer Rotterdam\nJacobus Oud (1890), arkitektour\nMart Stam (1899), arkitektour, kêraozer, dizagnour kadorioù\nHans Klok (1969), strobineller\nVincent van der Voort (1975), c'hoarier biroù\nJihlava, Republik Tchek.\nLec'hienn ofisiel Purmerend\n↑ 2,0 ha2,1 http://www.waterlandziekenhuis.nl/frames.html?readform&page=http://www.waterlandziekenhuis.nl/paginas/4CC61895197C4C43C1256F6D002E9636\n↑ 4,0 ha4,1 http://www.purmerend.nl/eCache/INT/102.html\n↑ Museum of Purmerend -\n↑ Lec'hienn ofisiel Purmerend - \n↑ Lec'hienn ofisiel Jihlava - \n↑ blog ofisiel Leen Verbeek (maer Purmerend) - \nAdtapet diwar « https://br.wikipedia.org/w/index.php?title=Purmerend&oldid=1855648 »


An emsav e kañv - Anjela Duval\nAn emsav e kañv\nUr c’hañv bras a zo kouezhet war an emsav un nebeud devezhioù kent Nedeleg ; marv Arzel Even, rener Hor Yezh. Den gouiziek, labourer sioul. Ur gwall goll eo evit Breizh hag ivez ar Broioù keltiek all.\nMarvet e-kreiz e oad, pa c’helle ober c’hoazh kement a labour, ma vije plijet gant Doue e lezel gant e familh. E familh hervez ar Ouenn, ar mennozhioù, an Uhelvennad. E familh hervez ar garantez a unvan etreze ar re o deus gouestlet o buhez d’ar Vamm-Vro… Doue d’e bardono ha joa d’e anaon e Baradoz ar Gelted.\nMet ur gwaleur n’erru morse e-unan. Nebeut amzer goude e klevis ‘oa klañv an Ao. Kalvez.\nDerc’hent Nedeleg e skrive din, gripet ‘oa emezañ. ‘Oa ket en e charreoù. Met dont a raje betek Traoñ-an-dour, pa c’hallje. Emañ dirazon e gartenn. Na pet kwech ha pet kwech all am eus he lennet hag he adlennet ! — an hini diwezhañ eo bet — hag he mirout a ran evel ur releg santel gant doujañs evit an hini a zo bet ken mat ha ken trugarezus em c’henver abaoe am eus bet ar c’hras d’ober anaoudegezh gantañ.\nMeur a wech eo bet gant paotred Breuriezh sant Erwan o labourat e Parkoù Traoñ-an-Dour, ha n’eo ket ober seblant a rae. Met skeiñ e-barzh hag atizañ ar re all. Mont a rae al labour war-raok gante. Ha ken seder, ha ken farsus ma ne veze ket santet ar skuizhder, nag an amzer o tremen. Un devezh benniget e vije an deiz-se : brezhoneg flour gant pep hini. Kanaouennoù dudius ha fentus ha farsoù forzh pegement.\nRannet ‘oa va c’halon p’am boa klevet ar c’heloù glac’harus, spi am boa betek an devezhioù diwezhañ e teuje c’hoazh e-barzh. Goude ‘oa kollet ganin fiziañs e galloud ar vedisined d’en pareañ, am boa bepred fiziañs e galloud Doue d’ober ur mirakl en e geñver. Siwazh… Doue a gave en doa graet e lod er Bed-mañ. Gwir eo seurt tud o devez gounezet dija o devezh da hanter an deiz. N’eo ket din eo da lavarout pegen leun ha pegen talvoudus eo bet e Vuhez, evit Breizh. Ha Breizh a-bezh a doug kañv dezhañ. Ha Breizhiz holl a viro eñvor eus ar Breizhad meur, ar Beleg fur ha santel, an tonton Wanig ken hegarat ha ken karantezus e-keñver ar vugale-se o deus desket gantañ karout o Bro, o deus desket gantañ dont da vezañ tud, gourien e c’heller fiziout enno Dazont Breizh.\nRa vo e Ene kaer e Levenez Doue er Peurbad ha ra dalc’ho bepred da veilh war Vreizh ha dreist-holl war Dregeriz, Tud e Vro c’hinidig.\nHa setu pemzektez hepken war-lerc’h marv an aotrou Kalvez, un drede kañv o skeiñ adarre ar Vretoned. Youenn Drezen ar skrivagner kaer, ar skrivagner ampart, ar skrivagner meur a c’helled lavarout, aet d’e dro da anaon. Doue d’e bardono ha d’e zegemer e-touez e geneiled e gwenva ar Gelted…\nUn dudi eo lenn e oberennoù, e varzhonegoù ken meurdezus ha ken balc’h evel « Kan da gornôg » ha « Nozvezh arkus ». E romantoù a zo bremañ un danvez-studi prizius hag e eñvorennoù paket ken brav ha ken akuit e Skol Louarn Veig Trebern. Bep tro pa vez un tamm teñval va soñjoù e tapan ur skouerenn eus Al Liamm ma kaver enni pennad pe bennad eus « Veig », neuze e adkavan adarre blaz vat gant ar Vuhez, daoust d’am foanioù a gorf hag a spered.\nPa oa o tiskuizhañ e Guerche-de-Bretagne goude bezañ bet o pareañ e Pontchaillou en doa skrivet din ul lizher hir. Al lizher nemetañ am eus bet digantañ. Kalz a drubuilhou emezañ ‘oa kouezhet warnañ er bloaz-se. Marv e vamm, e gleñved e-unan hag a bep seurt tregasoù. Spi en doa e teuje da vout ul levr e « Veig Trebern ». Manet eo. Un dro bennak emichañs e teuy e dro, evel m’eo deut tro oberennoù kaer e geneil karet Jakez Riou da vezañ hollvrudet da bell goude e varv. Emaint-i bremañ adunanet o-daou e Bro ar sent kozh gant o c’herent, o mignoned, o c’henvreudeur stourmerien. Doue da reiñ dezho al levenez wenn a bado da viken !\nHa ni daoust d’hon glac’har, kendalc’homp gant an hent o deus toullet dimp. N’eo ket echu al labour. Ne vez morse echu. Pa gouezh ar benveg eus dorn an eil emañ da vout kemeret gant unan all. Ar Vuhez eo !\nHa Breizh a c’houlenn bevañ.\nDa viken gant gras Doue ha skoazell Itron Varia Vreizh.\n22 a viz C’hwevrer 1972


Pajenn:Er Règl ag en drivet-Urh a Benigen, instituet dré er Séraphiq-Patriarch Sant Françæs.djvu/152 - Wikimammenn\nPajenn:Er Règl ag en drivet-Urh a Benigen, instituet dré er Séraphiq-Patriarch Sant Françæs.djvu/152\nd’obér revé é volanté. Chommet d’er cheleuet, èl pe veoh marhue d’er bed. Lezel hun speret de strêhuein, de monet duhont ha dumen ér momant ma hun nès communiet, e vir doh en Eutru Doué a obér calz a dra énamb. Hum dennein é creis hun halon, èl én un hermitage hun hunan gair, e zou er gùellan moyant de dennein pourfit ag er Gommunion.\nGoudé er Gommunion.\nGROEIT ar bresance Jésus-Chrouist é creis hou calon acteu a fé raih ha carantéus ; comprenet brastet er vad e ra deoh en Eutru Doué ; trugairécait-ean ag ur græce quer bras ; couviet quement-tra e zou ér bed de rein mil bennoh d’hun Salvér eit oh. Laret mar caret, guet en tri dén youanq santel, conservet guet Doué é creis ur forn-tivl, gôret que ne oai ru èl en tan, ér guær a Vabilon, er Benedicite, omnia opera. Groeit acteu a oulen revé dobérieu hou ç’inean ; pedet eit ol neceissitéeu en Ilis, é special eit conversion er behérion, eit er-ré e zou én agoni, hac eit en ineanneu ag er purgatoér, eit hun Tad santel er Pab, ha Bugulion spirituel aral izelloh, eit finissemant en huguenau-\nAdtapet diwar « https://br.wikisource.org/w/index.php?title=Pajenn:Er_Règl_ag_en_drivet-Urh_a_Benigen,_instituet_dré_er_Séraphiq-Patriarch_Sant_Françæs.djvu/152&oldid=126176 »


Pajenn:Le Clerc - Ma beaj Londrez, 1910.djvu/146 - Wikimammenn\nPajenn:Le Clerc - Ma beaj Londrez, 1910.djvu/146\nc’honfort evit ho polante, kaout sonj ho po bet kemeret peurz er c’hendalc’h kaer-man.\nTeulet ple, oanedigo, da chilaou dalc’hmat evelse mouez Jezus, ho pastor mat, ha da heuilh dalc’hmat an hent a diskoeo d’ac’h. Mouez e Iliz ive a chilaoufet, da laret ê mouez an Tad Santel ar Pab, mouez hoc’h Arc’heskob ha mouez ho peleien, a zo karget ganti da gomz ouzoc’h en he hano : rak pep-hini anê a zo eun tad evidoc’h, pep-hini anê, kemeret gantan skwer diwar Jezus, ho kar a greiz e galon hag a gemer poan evit mirout hoc’h ineo ouz pep droug.\nYa, kemer a reont poan ganac’h, ha da stourm start o deus enep d’eur rum tad a zo hag a glask lemel diganac’h ar fe gristen. Laket o deus en o fenn, an dud-se, ho sachan en o skolio digristen ha diski d’ac’h eur furnez ha na vo ket harpet war ar relijion. Ze koulskoude a zo dreist d’o galloud. N’ê ket int, onn vat, a glasko laket da vont endro eun « automobil » hep eoul na tredan. Perak dont neuze da glask diski ar furnez hep kalon ar furnez, hep Jezus-Krist ?\nMes, trugare d’arc’heskob mat Westminster, n’ê ket kentelio ar sort-se a glevet en ho skolio. Dalc’het da heuilh an alio mat a ve roet d’ac’h enne, hag e vefet gwir vugale gristen, bugale a blijo da Jezus, evel ma plije d’ean re ar Jude, abalamour d’o c’halon c’hlan, d’o spered eün ha d’o bue divlamm. Senti eta ho peus d’ober, ha n’ê ket hepken ouz ho mestro hag ho mestrezed skol, mes ive, mes muioc’h c’hoaz ouz ho tud, o deus roet d’ac’h hag a dalc’h ennoc’h bue ar c’horv, ouz ho peleien, ouz hoc’h arc’heskob hag ouz an Tad santel ar Pab, o deus roet d’ac’h hag a dalc’h ennoc’h bue an ine. Ha gouzout a ret, ma buga-\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/146&oldid=109587 »


Skoroù treuzkas - Wikipedia\nEvit lakaat ar roadennoù da redek eus un drobarzhell d'unan all e-barzh ur rouedad stlennegel e ranker ober gant skoroù treuzkas. Gant ur savboent alvezel, e kennasker un drobarzhell ouzh ur rouedad stlennegel oc'h ober gant un elfenn e vez graet neuze skor d'ar stlenn anezhi.\nMeur a rizh skoroù treuzkas e c'heller ober gante. Ar perzhioù a ren an dibab a zo :\nTizh treuzkas e fell dimp ober gantañ\nAn endro e vint diazezet ennañ\nAn eeunded d'o lakaat da dalvezout ha d'an diorren\nAr bann drafet a zo ar forc'had etre an talmoù uhelañ hag ar re izelañ e c'heller ober gante. An termen-se a servij ivez da envel an tizh treuzkas pe ar c'has treankañ (ar stlenngas) e-barzh ur skor treuzkas.\n1 Ar re wedennet (pe plezhet)\n1.1 Ar c'hennaskerioù\n1.2 Ar rummennoù\n2 Ar fun gevahel\n3 Al luc'hedañv\nAr re wedennet (pe plezhet)Aozañ\nUr fun reoù gwedennet / Da adverkañ : al lugelloù RJ45\nAn hini e vez graet ar muiañ gantañ eo. Div orjalenn wedennet gouevr gwarezet gant ur c'holoenn disfu a c'honn anezhe a zo oc'h ober ur re. Meur a hini a c'hell ur fun bezañ enni. Aezet tre e vez ober gante.\nPevar rizh funioù gant reoù gwedennet a zo :\nAr re wedennet nann houarnet (Unshielded Twisted Pair - UTP)\nAr re wedennet houarnet gant ur blezhenn vetal (Shielded Twisted Pai - STP)\nAr re wedennet houarnet gant ur follenn aluminiom (Foiled Twisted Pair - FTP)\nAr re wedennet houarnet gant ur blezhenn vetal hag ur follenn aluminiom (Shielded Foiled Twisted Pair - SFTP)\nAn hini ar muiañ arveret er rouedadoù load a zo an UTP. Peurliesañ e vez implijet ar funioù UTP gant an trevnadoù pellgomz. Kenstaget e vezont er savadurioù bremañ da aveiñ ar re ziwezhañ-mañ gant ar pellgomz. Hogen e rank ar funiegezh doujañ ouzh naouusterioù ar rouedadoù stlennegel (ar gweadur peurgetket) da ziogelañ perzh an treuzkas.\nKizidig kenañ eo ar rizh-se fun ouzh an daremougoù : arhentoù oc'h en em veskañ dre-benn da reoù wedennet all o vezañ re dost oute. An houarnadurioù a c'hell diogelañ perzh an arhentoù a red e-barzh ar funioù hag e c'hellont aotren da uhelaat tizhioù an treankañ ha da vuiañ hirder ar funioù.\nAn uc'hegenn a hirder evit ur fun reoù gwedennet a zo 100 metr.\nMeur a rizh kennaskerioù a vez arveret gant ar funioù reoù gwedennet :\nRJ-11, fun evit ar pellgomz gant 2 re wedennet\nRJ-14, fun evit ar pellgomz gant 3 re wedennet\nRJ-45, fun evit ar rouedadoù stlennegel gant 4 re wedennet\nRummennoù despizet evit ar funioù UTP gant an "Electronic Industries Association and Telecommunication Industries Association - EIA/TIA" :\n1 Fun pellgomz UTP henvoazel mouezioù\n2 UTP gant 4 re a c'hell treuzkas betek 4 Mbit/e roadennoù\n3 UTP gant 4 re 3 gweadur dre droad a c'hell treuzkas betek 10 Mbit/e roadennoù\n4 UTP gant 4 re a c'hell treuzkas betek 16 Mbit/e "\n5 UTP gant 4 re a c'hell treuzkas betek 100Mbit/e roadennoù\nFeur ar fun a gresk eus ar rummenn 1 d'ar rummenn 5. Pep parzh a c'ha d'ober organoù ar rouedad a ranko galloud ober gant an hevelep kas hag an hevelep destrizhoù. Da skouer, gant funioù rummenn 5 e ranker ober gant parzhioù testeniet a rummenn 5.\nAr fun gevahelAozañ\nFrammet eo ar fun-se gant un neudenn gouevr gronnet gant un disfuer hag un eil reüser neudennoù kouever plezhet anezhañ. Ur gouin plastik a c'ha d'ober ur gwarezadur treloc'hel ha tredanel evit an trevnad.\nDaou rizh a zo :\nKevahel fetis (12 mm treuzkiz) a vez anvet ivez Ethernet tev (Thick Ethernet)\nKevahel fin (6 mm treuzkiz) a vez anvet ivez Ethernet fin (Thinnet)\nBetek 500 metr a hirder e c'hell ur fun gevahel fetis bezañ. Neuze e vezont arveret evel "livennoù-kein" da gennaskañ div lec'hienn (pe load) kenetreze.\nBetek 185 metr e c'hell ur fun gevahel fin muzuliañ.\nKevaraezañ a ra ar funioù kevahel d'ober gant tizhioù betek 10 Mbde (Mega bit dre eilenn)\nKennasket e vez ar funioù-se gant kennaskerioù BNC (British Naval Connector). Nemet un adeiladezh "bus" a c'hell bezañ arveret gant ar funioù-se (pep trobarzhell a zo kennasket an eil gant egile a-steud). Ur stouv difin a rank bezañ lakaet e pennoù an amred da herzel ouzh an arhentoù da hekleviñ en e varzh.\nAr funioù-se ne vez ket implijet kalz ken hag int diamzeret bremañ. Ne glotont ket ken gant ezhommoù ar rouedadoù arnevez hag int erlec'hiet gant ar funioù reoù gwedennet e vez kinniget gant ar re se un doare plaenoc'h da gennaskañ trobarzhelloù e-barzh ur rouedad.\nFrammet eo gant un neudenn e c'hell ar gouloù redek en he barzh (e gwer pe e plastik) fin tre (un treuzkiz a 10 µm). Roadennoù niverel eo e vez treuzdouget ganti dindan stumm luc'hskogoù (loc'hadurioù gouloù) gouluset. Un diod laser eo ec'h ec'hod (e kas) al luc'harhent a vez paket er penn all gant ul luc'hdiod a dreuzfeurm an arhent en un tredanarhent.\nOuzhpenn e c'heller ober gant ur c'has treankañ (pe tizh treuzkas) fonnusoc'h, betek 200 Gbde (Giga bit dre eilenn) ha war un hiroc'h a hed, betek 2000 metr evit ur grennenn.\nHogen muioc'h pismigus e vez sternañ ar fun-se hag e ranker kaout ur varregezh a-zoare d'hen ober. Ur c'hennaskadur fall a c'hellfe herzel ouzh ar gouloù da redek gant ar fun hag ober ma vefe kollet an arhent.\nDaou rizh luc'hedañv a zo :\nAl luc'hedañv unvod (un arhent nemetken a vez o redek en edañv izel e dreuzkiz, etre 2 ha 8 µm evit an neudenn)\nAl luc'hedañv liesmod (lies luc'harhent a vez o redek en un edañv stankoc'h e dreuzkiz, eus 50 da 125 µm).\nAdtapet diwar « https://br.wikipedia.org/w/index.php?title=Skoroù_treuzkas&oldid=1363001 »\nDernière modification le 21 Du 2012, à 07:26\nKemmoù diwezhañ degaset d'ar bajenn-mañ d'an 21 Du 2012, da 07:26.


Winaj'h - Wikipedia\nWinaj'h a oa ur strollad sonerezh da lakaat an dud da zañsal er festoù-noz. Divodet eo bet e miz Genver 2011.\n5 soner a oa er strollad Winaj'h. Iltud Le Doré a sone fleüt a-dreuz, zarb ha cajon ha Tomaz Lotout a rae gant ar vombard. Daou venveg gant kerdin a oa ur gitar akoustek sonet gant Fred Thomas hag ur gitar-boud sonet gant Jacky Beaucé pe a-wechoù zoken gant Stéphane De Vito. Un akordeoñs diatonek a veze ivez gant Daniel Lawson. Gwelet e vezent muioc'h-mui er festoù-noz betek dont da vezañ unan eus strolladoù brudetañ e-touez dañserien Breizh, kement a startijenn a veze atav gante.\nKrouet e oa bet ar strollad-mañ e 2002, gant Thomas Lotout, Youen Bodros hag Edwin Bodros, heuliet gant Franck Fagon. Divodet eo bet e penn kentañ 2011. Anv ar strollad ne dalveze mann resis ebet. Savet e oa bet diwar ur verb saoznek to winch mui un dibenn damvrezhonek.\nSavet ez eus bet ur bladenn gante, anvet Winaj'h ha mat pell 'zo. 11 ton a zo warnezhi kement a Vreizh hag a Iwerzhon. Setu-int:\n2. Hep Bal !\n3. Enez Marv\n4. Coffee drop\n5. Valse à Ricco\n6. Ar Rogn\n7. Ben Ar Menez\n8. Ifern yen\n9. Alfa 175 double carbu\n10. Chez Zaza\n11. Kreiz-Breizh Parano\nAdtapet diwar « https://br.wikipedia.org/w/index.php?title=Winaj%27h&oldid=981936 »\nKemmoù diwezhañ degaset d'ar bajenn-mañ d'an 8 Mez 2011, da 19:44.


Morlenn Brest - Site officiel du Parc naturel régional d’Armorique\nAccueilWar-du ar ParkDoareoù liesseurt ar ParkAr morMorlenn Brest\nBrest, a zo kêr vras ar vorlenn a ra 350 km a hirder gant ribloù hag aodoù troc’h-didroc’h a-us d’ar mor. Ar mulgul (1,8 km war e dreuz) a gas ar bigi diouzh ar vorlenn betek mor an Hirwazh ha mor bras Atlantel\nMorlenn Brest a zo unan deus ar morlennoù brasañ en Europa. A-viskoazh o deus ar bigi implijet ar vorlenn evit mont betek al lec’hioù pellañ war ar maez dre ar porzhioù ingalaet tro-dro d’ar vorlenn. Dre ma z’eo goudoret ar vorlenn e c’hell ar bigi mont warni tro ar bloaz.\nUl lec’h dreist eo ivez evit ar sportoù war vor : bag dre lien, kaiak, kitesurf pe blankenn-dre-roeñv, pep hini a c’hell dibab ! Ar splujerien a c’hello ivez ober o mad deus al lec’hioù liesseurt a c’hell klotañ gant liveoù disheñvel an dud.\nAr vorlenn a zo enni meteier mor dreistordinal ha bresk. An holl lodenn er c’hreisteiz, deus aber Aon betek ouf ar Poulmig, a zo bet rummet war roll al lec’hiennoù Natura 2000 ha diwar se gwarezet.\nAr sevel kregin, stank ha fonnus gwechall a deu tamm-ha-tamm en-dro war wel goude ur prantad digresk. Ar sevel istr don hag istr plat ‘barzh ar parkoù a weler a zo ar sevel kregin stankañ asambles gant ar meskl hag ar pilored.\nAn dud a gustum bigorneta, istra, kontelleta a zegas atav un dra bennak d’ar gêr. Arabat deoc’h ankounac’haat doujañ ment ar c’hregin hervez ar reoladurioù. Lakait en-dro ar bili bras hag ar reier evel edont evit ma ne vefe ket re direnket ar meteier naturel. Gwelloc’h deoc’h ivez kemer keloù deus stad ar saotradur ha stad yec’hedel ar c’hregin araok mont da gregineta.\nUr bezhinig bresk eo ar merl\nMerl e morlenn Brest\nAr vezhinennig raz eo ar merl. N’eus nemet ar pezh a zo war c’horre, livet e roz, a zo bev. Ar peurrest a zo razekaet penn-da-benn.\nAr bezhin bern war vern o deus stummet merlegoù bras a ro goudor da zivellkeineged mor. Ar merlegoù-mañ a zo logoù ekologel, dreist evit boueta kregin Sant-Jakez hag ar pesked. Ul lec’h aes ma c’hell ar morgad hag an ourmel dozviñ ennañ. Ar merlegoù e Breizh (en o zouez re Vrest) a zo e-touez ar re vrasañ aod Atlantel europa. Ar merl a gresk goustadig-tre ha diwar se eo bresk-kenañ ar metoù naturel diwarnañ. Abalamour da se e vez evezhiet ha gwarezet.